***Capitolul 3 „ORGANELE ELECTORALE”***

|  |  |  |
| --- | --- | --- |
| **Redacția articolului**  **din Codul electoral**  **(în vigoare)** | **Redacția articolului**  **din Codul electoral**  **(după modificările\* propuse)**  ***\*textul modificat evidențiat prin Bold*** | **Mențiuni suplimentare**  **(după caz)** |
| **Articolul 14.** Sistemul organelor electorale  (1) În scopul organizării şi desfăşurării alegerilor se constituie:  a) Comisia Electorală Centrală;  b) consiliile electorale de circumscripţie;  c) birourile electorale ale secţiilor de votare. | **Articolul 14.** Sistemul organelor electorale  (1) În scopul organizării și desfășurării alegerilor și referendumurilor se constituie:  a) Comisia Electorală Centrală;  **b) consiliile electorale de circumscripție de nivelurile întâi și al doilea;**  c) birourile electorale ale secțiilor de votare;  **d) Organul electoral principal al Găgăuziei (organul electoral principal al unității teritoriale autonome cu statut special Găgăuzia).**  **(2) În sistemul organelor electorale, Comisia Electorală Centrală este organul electoral ierarhic superior, cu personalitate juridică, care activează permanent.**  **(3) Consiliile electorale de circumscripție de nivelul al doilea sunt organele electorale, cu personalitate juridică, care activează permanent, de regulă, în cadrul circumscripțiilor electorale de nivelul al doilea.**  **(4) Consiliile electorale de circumscripție de nivelul întâi și birourile electorale ale secțiilor de votare sunt organele electorale, fără personalitate juridică, care se constituie și activează doar în perioada electorală.**  **(5) Organul electoral principal al Găgăuziei este o autoritate publică regională autonomă, care activează permanent, care asigură organizarea și desfășurarea alegerilor regionale pe teritoriul UTA Găgăuzia.**  **(6) La constituirea organelor electorale, precum și în cadrul procedurii de desemnare a membrilor și al alegerii funcțiilor de conducere ale acestora, se va urmări respectarea principiului egalității de gen.** |  |
| **Articolul 15.**Reprezentarea în organele electorale şi în instanţele de judecată  (1) Concurenţii electorali pot desemna, pentru perioada campaniei electorale, în organele electorale care i-au înregistrat, precum şi în organele electorale ierarhic inferioare, cîte un reprezentant cu drept de vot consultativ. Partidele, alte organizaţii social-politice şi blocurile electorale care iau parte la scrutin pot desemna, pentru perioada campaniei electorale, cîte un reprezentant cu drept de vot consultativ şi în Comisia Electorală Centrală. Reprezentantul desemnat în conformitate cu prevederile prezentului alineat poate apăra interesele concurentului electoral în litigiile cu caracter electoral şi în instanţa de judecată.  (2) Reprezentanţii concurenţilor electorali sînt confirmaţi de organele electorale respective în termen de 3 zile. Candidaturile propuse trebuie să fie persoane care au dreptul de a alege şi de a fi aleşi.  (3) Drepturile şi obligaţiile generale ale reprezentanţilor concurenţilor electorali sînt stabilite prin hotărîre a Comisiei Electorale Centrale, precum şi de către concurenţii electorali care îi desemnează. | **Articolul 15 se abrogă.** | Instituția reprezentării în organele electorale și în instanța de judecată (principiile desemnării reprezentanților cu drept de vot consultativ) vot fi reglementate prin prevederile art. 491 (capitolul 6), articol care se propune a fi introdus în Codul electoral. |
| **Secțiunea 1**  **Comisia Electorală Centrală** | | |
| ***Articolul 151 nu există în Codul electoral*** | **Articolul 151. Misiunea Comisiei Electorale Centrale**  **Misiunea Comisiei Electorale Centrale este de a crea condiții optime pentru ca cetățenii Republicii Moldova să-și poată exercita nestingherit dreptul constituțional de a alege și de a fi ales în cadrul unor alegeri libere și corecte.** |  |
| **Articolul 16.** Constituirea Comisiei Electorale Centrale  (1) Comisia Electorală Centrală este constituită din 9 membri: un membru este desemnat de către Preşedintele Republicii Moldova, ceilalţi 8 membri sînt desemnaţi de către Parlament, cu respectarea reprezentării proporţionale a majorităţii şi a opoziţiei. Componenţa nominală a Comisiei se confirmă prin hotărîre a Parlamentului, cu votul majorităţii deputaţilor aleşi.  (2) După confirmare de către Parlament, membrii Comisiei Electorale Centrale depun în şedinţa în plen a Parlamentului următorul jurămînt: “Jur să respect Constituţia şi legile Republicii Moldova, să apăr drepturile şi libertăţile fundamentale ale cetăţenilor, să îndeplinesc cu onoare, conştiinţă şi fără părtinire atribuţiile ce îmi revin potrivit funcţiei, să nu fac declaraţii politice pe parcursul validităţii mandatului”.  (3) Comisia Electorală Centrală se conduce în activitatea sa de Constituţie, de prezentul cod, de legislaţia în vigoare şi de regulamentul comisiei, aprobat prin hotărîre a acesteia.  (4) Comisia Electorală Centrală este persoană juridică, are buget propriu, conturi trezoreriale şi sigiliu cu imaginea stemei de stat. | **Articolul 16. Statutul** Comisiei Electorale Centrale   1. **Comisia Electorală Centrală este autoritatea publică independentă și apolitică, înființată pentru realizarea politicii electorale în scopul unei bune organizări și desfășurări a alegerilor (referendumurilor), pentru supravegherea și controlul respectării prevederilor legale privind finanțarea partidelor politice și a campaniilor electorale.** 2. **În exercitarea atribuțiilor sale, Comisia Electorală Centrală dispune de independență organizațională, funcțională, operațională și financiară conform prevederilor prezentului cod.** 3. **Comisia Electorală Centrală se conduce în activitatea sa de Constituție, de prezentul cod și de alte acte normative, inclusiv de regulamentul de activitate al Comisiei Electorale Centrale, aprobat prin hotărâre a acesteia, precum și de bunele practici în materie electorală.** 4. **Comisia Electorală Centrală este un organ colegial, format din membrii comisiei, care exercită funcții de demnitate publică și activează permanent, în condițiile prezentului cod.** 5. **Comisia Electorală Centrală este persoană juridică de drept public, are buget propriu, dispune de conturi trezoreriale și sigiliu cu imaginea stemei de stat, precum și de alte atribute necesare. Sediul comisiei, inclusiv adresa juridică pentru corespondență, precum și alte date de contact sunt stabilite în regulamentul de activitate al acesteia.** 6. **În activitatea sa, comisia este asistată de un aparat ale cărui structură și efectiv-limită se aprobă de către comisie.** 7. **În vederea realizării politicii electorale, Comisia Electorală Centrală este în drept de a constitui instituții publice sau alte structuri organizaționale în condițiile cadrului normativ aferent.** 8. **În relațiile cu autoritățile oficiale ale statelor străine, Comisia Electorală Centrală acționează în limitele competenței sale. Comisia este în drept să participe la activitatea organismelor internaționale de profil și poate deveni membru al acestora.** |
| **Articolul 17.**Componenţa şi mandatul Comisiei Electorale Centrale  (1) Preşedintele, vicepreşedintele şi secretarul Comisiei Electorale Centrale sînt aleşi din rîndul membrilor Comisiei Electorale Centrale cu majoritatea de voturi din numărul total al membrilor acesteia. Şedinţa de alegere a preşedintelui, vicepreşedintelui şi secretarului Comisiei Electorale Centrale va fi prezidată de doi membri ai Comisiei Electorale Centrale, aleşi cu majoritatea simplă de voturi ale membrilor acesteia, în a căror sarcină se pune supravegherea procedurii de dezbatere a candidaturilor şi de alegere a preşedintelui, vicepreşedintelui şi secretarului Comisiei Electorale Centrale, cu consemnarea rezultatelor într-un proces-verbal. Şedinţa de alegere a preşedintelui, vicepreşedintelui şi secretarului Comisiei Electorale Centrale va avea loc nu mai tîrziu de 15 zile de la data intrării în vigoare a hotărîrii de confirmare a noii componenţe a Comisiei Electorale Centrale. Revocarea din funcţiile nominalizate se efectuează în cazurile prevăzute la art.16, 19 şi 20 din prezentul cod.  (2) În cazul în care, la prima votare, candidatul la funcţia de preşedinte, vicepreşedinte sau secretar al Comisiei Electorale Centrale nu a întrunit majoritatea de voturi, se organizează votarea repetată la care pot participa şi candidaţii care au candidat la aceeaşi funcţie la prima votare.  (3) Preşedintele, vicepreşedintele şi secretarul Comisiei Electorale Centrale activează permanent. Ceilalţi membri ai Comisiei sînt convocaţi de preşedintele Comisiei după caz. Preşedintele, vicepreşedintele şi secretarul Comisiei deţin funcţii de demnitate publică obţinute prin numire şi se supun prevederilor legislaţiei cu privire la statutul persoanelor care exercită funcţii de demnitate publică.  (4) În caz de vacanţă a unei funcţii din cele menţionate la alin.(1), vacanţa se completează urmînd aceeaşi procedură ca în cazul alegerii.  (5) În decursul a două zile de la data constituirii, Comisia Electorală Centrală aduce la cunoştinţa publică componenţa, sediul şi modul de contactare pentru relaţii.  (6) Mandatul Comisiei Electorale Centrale este de 5 ani. La expirarea acestui termen, componenţa comisiei poate fi modificată. În cazul în care mandatul Comisiei Electorale Centrale expiră în cursul perioadei electorale, mandatul se prelungeşte de drept pînă la finele acestei perioade şi intrarea ulterioară în funcţie a noilor membri, dar cu cel mult 90 de zile. | **Articolul 17.** **Constituirea,** componența și mandatul membrilor Comisiei Electorale Centrale   1. **Comisia Electorală Centrală este constituită din 7 membri, numiți în funcție după cum urmează:** 2. **un membru este numit de către Președintele Republicii Moldova;** 3. **doi membri sunt numiți de către Consiliul Superior al Magistraturii;** 4. **doi membri sunt numiți de către Guvern;** 5. **doi membri sunt numiți de către Parlament.** 6. **Autoritățile menționate la alin. (1) desfășoară procedura de selectare a candidaților la funcția de membru al comisiei, conform procedurilor proprii stabilite. Actele administrative privind numirea membrilor de către aceste autorități se transmit Comisiei Electorale Centrale și se publică în Monitorul Oficial al Republicii Moldova în termen de 10 zile de la adoptare.** 7. **Comisia Electorală Centrală se consideră legal constituită dacă sunt numiți în funcție cel puțin 5 membri.** 8. **În termen de 15 zile de la numirea în funcție, membrul Comisiei Electorale Centrale depune, în fața celorlalți membri ai comisiei, următorul jurământ: „Jur să respect Constituția și legile Republicii Moldova, să apăr drepturile și libertățile fundamentale ale cetățenilor, să îndeplinesc cu onoare, conștiință și fără părtinire atribuțiile ce îmi revin potrivit funcției, să nu fac declarații politice pe parcursul validității mandatului”.** 9. **Mandatul membrului Comisiei Electorale Centrale este de 5 ani, care începe la data intrării în vigoare a actului administrativ de numire în funcție, dar nu anterior depunerii jurământului de către acesta.** 10. **La expirarea termenului stabilit la alin. (5), membrii Comisiei pot fi substituiți sau reconfirmați pentru un nou mandat. În cazul în care mandatul membrilor Comisiei Electorale Centrale expiră în cursul perioadei electorale, mandatul se prelungește de drept până la finele acestei perioade.** 11. **În cazul încetării înainte de termen a mandatului, autoritatea competentă numește un nou membru al comisiei în condițiile stabilite de prezentul cod.** 12. **Pe durata exercitării mandatului, membrii comisiei nu pot face declarații sau întreprinde acțiuni susceptibile să dăuneze independenței funcției acestora și nu pot profita de funcția pe care o dețin în scopul obținerii avantajelor politice, economice sau de altă natură.** |
| **Articolul 18.**Şedinţele şi hotărîrile Comisiei Electorale Centrale  (1) Şedinţele Comisiei Electorale Centrale sînt deliberative dacă la ele participă majoritatea membrilor.  (2) Comisia Electorală Centrală adoptă hotărîri cu votul majorităţii membrilor. Hotărîrile de modificare, de completare şi de abrogare a hotărîrilor adoptate anterior se adoptă în aceleaşi condiţii.  (3) Membrii Comisiei Electorale Centrale care nu sînt de acord cu hotărîrile adoptate au dreptul să-şi exprime în scris opinia, care se anexează la hotărîrile respective.  (4) Hotărîrile Comisiei Electorale Centrale, adoptate în limitele competenţei acesteia, sînt acte administrative cu caracter individual sau normativ, executorii pentru organele electorale inferioare, pentru autorităţile publice, întreprinderi, instituţii şi organizaţii, pentru persoanele cu funcţii de răspundere, partide, alte organizaţii social-politice şi organele acestora, precum şi pentru toţi cetăţenii.  (5) Hotărîrile Comisiei Electorale Centrale se plasează, în termen de 24 de ore de la adoptare, pe pagina web a acesteia, iar hotărîrile cu caracter normativ, hotărîrile adoptate în perioada electorală și hotărîrile privind raportarea financiară se publică și în Monitorul Oficial al Republicii Moldova. Hotărîrile Comisiei Electorale Centrale intră în vigoare din momentul adoptării acestora sau la data indicată în textul hotărîrii. | **Articolul 18. Procedura de alegere în funcție a președintelui și vicepreședintelui Comisiei Electorale Centrale**   1. **Președintele și vicepreședintele Comisiei Electorale Centrale sunt aleși din rândul membrilor Comisiei, cu majoritatea absolută de voturi ale membrilor acesteia, prin adoptarea unei hotărâri în acest sens. Procedura de alegere a președintelui și vicepreședintelui Comisiei Electorale Centrale este detaliată în regulamentul de activitate al Comisiei Electorale Centrale.** 2. **Fiecare membru al Comisiei Electorale Centrale are dreptul de a înainta propuneri privind candidaturile pentru funcțiile de președinte și vicepreședinte.** 3. **Ședința de alegere a președintelui și vicepreședintelui Comisiei Electorale Centrale va avea loc nu mai târziu de 15 zile de la data apariției vacanței acestor funcții pe durata exercitării mandatului. În cazul vacanței acestor funcții în cursul unei perioade electorale, ședința de alegere se va organiza în 3 zile de la apariția vacanței, cu excepția situației descrise la alin. (6).** 4. **În cazul substituirii componenței depline a Comisiei Electorale Centrale, prima ședință de alegere a președintelui și vicepreședintelui va fi prezidată de doi membri ai comisiei, aleși cu majoritatea simplă de voturi ale membrilor acesteia, în a căror sarcină se pune organizarea și supravegherea procedurii de dezbatere a candidaturilor și de alegere a acestora.** 5. **În cazul în care, la prima votare, candidatul la funcția de președinte și vicepreședinte al Comisiei Electorale Centrale nu a întrunit majoritatea de voturi, se organizează votarea repetată la care pot participa și membrii care au candidat la aceeași funcție la prima votare.**   **(6) În absența președintelui comisiei, precum și în cazul survenirii de drept a vacanței funcției și până la alegerea unui nou președinte, atribuțiile președintelui sunt exercitate de vicepreședinte.** |  |
| **Articolul 19.**Statutul membrilor Comisiei Electorale Centrale  (1) În calitate de membri ai Comisiei Electorale Centrale pot fi propuse persoane care deţin cetăţenia Republicii Moldova, au domiciliul în ţară, au o reputaţie ireproşabilă şi aptitudini pentru exercitarea activităţilor electorale, nu au interdicția de a ocupa o funcţie publică sau de demnitate publică, ce derivă dintr-un act de constatare al Autorității Naționale de Integritate, precum şi nu au în ultimii 5 ani, în cazierul privind integritatea profesională, înscrieri cu privire la rezultatul negativ al testului de integritate profesională pentru încălcarea obligaţiei prevăzute la art. 7 alin. (2) lit. a) din Legea nr. 325 din 23 decembrie 2013 privind evaluarea integrităţii instituţionale.  (2) Pe durata mandatului, membrii Comisiei Electorale Centrale:  a) nu pot fi membri ai partidelor şi ai altor organizaţii social-politice;  b) nu au dreptul de a participa la activităţi politice;  c) nu pot face declaraţii în favoarea sau defavoarea concurenţilor electorali;  d) nu pot contribui în nici un fel la activităţile pe care le desfăşoară concurenţii electorali, cu excepţia exercitării atribuţiilor prevăzute de prezentul cod.  (3) Înainte de confirmare, candidaţii la funcţia de membru al Comisiei Electorale Centrale sînt supuşi verificării în condiţiile Legii nr. 271-XVI din 18 decembrie 2008 privind verificarea titularilor şi a candidaţilor la funcţii publice. Informaţia despre rezultatele verificării se dă publicităţii de către autoritatea care îi confirmă pe membrii Comisiei.  (4) Drepturile membrilor Comisiei Electorale Centrale sînt stipulate în Regulamentul de activitate al Comisiei Electorale Centrale. | **Articolul 19.**Statutul membrilor Comisiei Electorale Centrale  (1)În calitate de membru al Comisiei Electorale Centrale **poate fi numită persoana care îndeplinește cumulativ următoarele condiții:**   1. **deține cetățenia Republicii Moldova;** 2. **are o experiență profesională de cel puțin 10 ani în domeniul electoral, juridic sau al administrației publice;** 3. **are o reputație ireproșabilă;** 4. **nu are interdicția de a ocupa o funcție publică sau de demnitate publică, ce derivă dintr-un act de constatare al Autorității Naționale de Integritate;** 5. **nu are în ultimii 5 ani, în cazierul privind integritatea profesională, înscrieri cu privire la rezultatul negativ al testului de integritate profesională pentru încălcarea obligației prevăzute la art. 7 alin. (2) lit. a) din Legea nr. 325/2013 privind evaluarea integrității instituționale.**   (2) Pe durata mandatului, membrii Comisiei Electorale Centrale:  a) nu pot fi membri ai partidelor și ai altor organizații social-politice;  **b) nu au dreptul de a participa și nu pot contribui în niciun fel la activitățile pe care le desfășoară partidele politice, concurenții electorali, grupurile de inițiativă sau participanții la referendum, cu excepția exercitării atribuțiilor prevăzute de prezentul cod;**  c) nu pot face declarații în favoarea sau defavoarea **subiecților menționați la lit. b).**  (3) **Înainte de numire,** candidații la funcția de membru al Comisiei Electorale Centrale sunt supuși verificării în condițiile Legii nr. 271/2008 privind verificarea titularilor și a candidaților la funcții publice. Informația despre rezultatele verificării se dă publicității de către autoritatea care **emite actul administrativ de numire în funcție.**  **(31) Membrii Comisiei Electorale Centrale dețin funcții de demnitate publică obținute prin numire și se supun prevederilor legislației cu privire la statutul persoanelor care exercită funcții de demnitate publică.**  (5) Drepturile **și obligațiile** membrilor Comisiei Electorale Centrale sunt stipulate în regulamentul de activitate al ComisieiElectorale Centrale. |  |
| **Articolul 20.**Încetarea calităţii de membru al Comisiei Electorale Centrale  (1) Calitatea de membru al Comisiei Electorale Centrale încetează în caz de:  a) expirare a mandatului;  b) demisie;  c) demitere;  d) imposibilitate a exercitării atribuţiilor;  e) deces.  (2) Membrul Comisiei Electorale Centrale este demis de către autoritatea care l-a desemnat în caz de:  a) adoptare în privinţa lui a hotărîrii judecătoreşti definitive de condamnare pentru infracţiune săvîrşită;  b) pierdere a cetăţeniei Republicii Moldova;  c) aplicare a unei măsuri de ocrotire judiciare sub forma tutelei;  d) încălcare gravă a Constituţiei Republicii Moldova şi a prezentului cod;  e) rămînere definitivă a actului de constatare prin care s-a stabilit emiterea/adoptarea de către acesta a unui act administrativ, încheierea directă sau prin intermediul unei persoane terțe a unui act juridic, luarea sau participarea la luarea unei decizii cu încălcarea dispoziţiilor legale privind conflictul de interese;  f) aflare în incompatibilitate, fapt stabilit prin actul de constatare rămas definitiv;  g) nedepunere a declarației de avere și interese personale sau refuz de a o depune, în condițiile art. 27 alin. (8) din Legea nr. 132 din 17 iunie 2016 cu privire la Autoritatea Națională de Integritate;  h) dispunere de către instanța de judecată, prin hotărîre irevocabilă, a confiscării averii nejustificate.  (3) În cazul nerespectării condiţiilor menţionate la art.19 alin.(2), precum şi în cazul comiterii unor fapte incompatibile cu calitatea pe care o au, membrii Comisiei Electorale Centrale pot fi demişi. Sesizarea privind nerespectarea condiţiilor prevăzute la art. 19 alin. (2) sau privind comiterea unor fapte incompatibile cu calitatea pe care o au se depune la autoritatea care i-a desemnat sau i-a confirmat pe membrii Comisiei.  (4) Materialele privind demiterea se înaintează Curţii de Apel Chişinău de către organele care au desemnat persoanele respective în componenţa Comisiei Electorale Centrale, precum şi de către membrii comisiei.  (41) În termen de 3 zile de la pronunţare, împotriva hotărîrii Curţii de Apel Chișinău poate fi depus recurs. Recursul se examinează în termen de 3 zile de la primirea dosarului respectiv.  (5) În baza hotărîrii instanței de judecată cu privire la demitere şi/sau în cazul încetării, înainte de expirarea mandatului, a calităţii de membru al Comisiei Electorale Centrale, autoritatea respectivă, în termen de 10 zile, desemnează, iar Parlamentul confirmă un nou membru pentru durata neexpirată a mandatului predecesorului.  **Articolul 21.** Degrevarea de atribuţiile de serviciu. Remunerarea  (1) Pentru perioada electorală, membrii Comisiei Electorale Centrale care nu activează permanent sînt degrevaţi de atribuţiile de la locul de muncă permanent printr-o hotărîre a acesteia.  (2) În perioada electorală (alegeri parlamentare, alegeri prezidențiale, alegeri locale generale, alegeri noi sau referendum republican), membrilor permanenţi ai Comisiei Electorale Centrale li se stabileşte o indemnizație de 35 la sută din salariul mediu. Membrii Comisiei care nu activează permanent primesc, în perioada electorală, un salariu echivalent cu salariul secretarului Comisiei Electorale Centrale, stabilit pentru perioada respectivă, din mijloacele financiare alocate pentru alegeri.  (3) Între perioadele electorale, membrii Comisiei care nu activează permanent primesc o indemnizaţie în mărime de 35 la sută din salariul mediu pe economie pentru fiecare şedinţă a Comisiei. | **Articolul 20.** Încetarea calității de membru al Comisiei Electorale Centrale  (1) Calitatea de membru al Comisiei Electorale Centrale încetează în caz de:  a) expirare a mandatului;  b) demisie;  **c) eliberare din funcție;**  d) imposibilitate a exercitării atribuțiilor **mai mult de 60 de zile;**  e) deces.  (2) Membrul Comisiei Electorale Centrale este **eliberat din funcție** de către autoritatea care l-a **numit** în caz de:  a) adoptare în privința lui a hotărârii judecătorești definitive de condamnare pentru infracțiune săvârșită;  b) pierdere a cetățeniei Republicii Moldova;  c) aplicare a unei măsuri de ocrotire judiciare sub forma tutelei;  d) încălcare gravă a Constituției Republicii Moldova și a prezentului cod;  e) rămânere definitivă a actului de constatare prin care s-a stabilit emiterea/adoptarea de către acesta a unui act administrativ, încheierea directă sau prin intermediul unei persoane terțe a unui act juridic, luarea sau participarea la luarea unei decizii cu încălcarea dispozițiilor legale privind conflictul de interese;  f) aflare în incompatibilitate, fapt stabilit prin actul de constatare rămas definitiv;  g) nedepunere a declarației de avere și interese personale sau refuz de a o depune, în condițiile art. 27 alin. (8) din Legea nr. 132/2016 cu privire la Autoritatea Națională de Integritate;  h) dispunere de către instanța de judecată, prin hotărâre irevocabilă, a confiscării averii nejustificate;  **i) nerespectare a cerințelor stabilite la art. 19 alin. (2).**  **(3) În condițiile alin. (2), autoritatea care a numit membrul Comisiei Electorale Centrale inițiază, din oficiu sau la sesizarea entităților responsabile, procedura cu privire la eliberarea lui din funcție, cu emiterea unui act administrativ în acest sens.**  **(4) Actul administrativ de eliberare din funcție se contestă direct la Curtea de Apel Chișinău conform procedurii stabilite de Codul administrativ.** |  |
| **Articolul 21.** Degrevarea de atribuţiile de serviciu. Remunerarea  (1) Pentru perioada electorală, membrii Comisiei Electorale Centrale care nu activează permanent sînt degrevaţi de atribuţiile de la locul de muncă permanent printr-o hotărîre a acesteia.  (2) În perioada electorală (alegeri parlamentare, alegeri prezidențiale, alegeri locale generale, alegeri noi sau referendum republican), membrilor permanenţi ai Comisiei Electorale Centrale li se stabileşte o indemnizație de 35 la sută din salariul mediu. Membrii Comisiei care nu activează permanent primesc, în perioada electorală, un salariu echivalent cu salariul secretarului Comisiei Electorale Centrale, stabilit pentru perioada respectivă, din mijloacele financiare alocate pentru alegeri.  (3) Între perioadele electorale, membrii Comisiei care nu activează permanent primesc o indemnizaţie în mărime de 35 la sută din salariul mediu pe economie pentru fiecare şedinţă a Comisiei. | **Articolul 21.** Remunerarea **membrilor Comisiei Electorale Centrale**   1. **Remunerarea membrilor Comisiei Electorale Centrale se efectuează conform prevederilor cadrului normativ aferent, iar pentru perioada electorală, indiferent de tipul scrutinului, li se stabilește o indemnizație în mărime de 35 la sută din salariul mediu.** 2. **În cazuri excepționale, cu acordul membrilor Comisiei Electorale Centrale, durata  timpului de muncă  poate deroga de la limita extinsă, stabilită conform art. 104 alin. (5) din Codul muncii.** |  |
| **Articolul 22.** Atribuţiile generale ale Comisiei Electorale Centrale  (1) În calitate de organ specializat în domeniul electoral, Comisia Electorală Centrală:  a) studiază modalitatea organizării şi desfăşurării alegerilor cu scopul de a perfecţiona legislaţia şi procedurile electorale;  b) înaintează Guvernului  şi Parlamentului propuneri cu privire la oportunitatea operării unor modificări în legislaţia electorală;  c) elaborează regulamente şi instrucţiuni menite să  perfecţioneze procedurile electorale;  d) asigură întocmirea şi verificarea listelor electorale, colaborînd în acest scop cu autorităţile administraţiei publice centrale şi locale, cu Ministerul Afacerilor Externe şi Integrării Europene, cu misiunile diplomatice şi oficiile consulare;  e) ţine şi gestionează Registrul funcţionarilor electorali care pot fi desemnaţi în consiliile electorale de circumscripţie şi în birourile electorale ale secţiilor de votare, inclusiv în cele din străinătate;  f) constituie consilii electorale de circumscripţie şi birouri electorale ale secţiilor de votare la desfăşurarea alegerilor parţiale ale consiliilor locale sau alegerilor pentru funcţia de primar;  g) conlucrează, în  procesul de organizare şi desfăşurare  a alegerilor cu:  - **Agenția Servicii Publice\***, la asigurarea evidenţei alegătorilor, inclusiv a celor aflaţi peste hotarele ţării, în temeiul Registrului de stat al alegătorilor, format în baza Registrului de stat al populaţiei;  - autorităţile administraţiei publice locale, în problemele selectării cadrelor calificate antrenate în activitatea organelor electorale, ale asigurării localurilor secţiilor de votare cu cabine, urne de vot, computere şi alte mijloace tehnico-materiale;  - **Ministerul Afacerilor Interne**, la asigurarea pazei secţiilor de votare şi a materialelor electorale;  - întreprinderile şi instituţiile de stat, la  încheierea contractelor pentru servicii de tipărire a buletinelor de vot  şi de aprovizionare cu echipament;  - mijloacele de informare în masă şi asociaţiile obşteşti, la organizarea  manifestărilor ce ţin de educaţia civică a alegătorului şi informarea populaţiei asupra desfăşurării procesului electoral;  - **Ministerul Afacerilor Externe şi Integrării Europene**, misiunile diplomatice şi oficiile consulare, la constituirea secţiilor de votare pentru cetăţenii aflaţi în străinătate;  h) analizează structura circumscripţiilor electorale din punctul de vedere al organizării administrativ-teritoriale a republicii;  i) implementează programe de educaţie civică;  j) pregăteşte programe de informare a alegătorilor  în perioada electorală;  k) oferă mijloacelor de informare în masă informaţii cu privire la desfăşurarea alegerilor şi la practica administrativă utilizată în acest sens;  l) prezintă anual, până la data de 31 martie, rapoarte Parlamentului, în ședință plenară, precum și remite copii ale acestora Președintelui Republicii Moldova și Guvernului pentru informare;  m) oferă spre dezbatere mijloacelor de informare în masă şi publicului chestiuni electorale;  n) stabileşte contacte cu  partidele, cu alte organizaţii social-politice şi neguvernamentale care au dreptul de a desemna candidaţi  pentru funcţii publice, asigurîndu-le participarea plenară la procesul electoral;  o) acordă consultaţii asociaţiilor obşteşti interesate să desfăşoare în cadrul alegerilor activităţi ce ţin de educaţia civică;  p) organizează, la solicitarea partidelor politice sau a altor organizaţii social-politice, cursuri de instruire şi seminare pentru persoanele care vor lua parte la procesul electoral în calitate de membri ai consiliilor electorale de circumscripţie şi ai birourilor electorale ale secţiilor de votare, în calitate de reprezentanţi ai partidelor şi ai altor organizaţii social-politice, ai blocurilor electorale în organele electorale sau ai potenţialilor candidaţi,  în calitate de funcţionari ai  aparatului consiliilor electorale, de membri ai grupului de iniţiativă;  q) analizează fraudele electorale, inclusiv cele presupuse, din alegerile trecute, curente sau viitoare şi ia măsuri pentru prevenirea lor; informează autorităţile publice despre necesitatea soluţionării unor chestiuni, în conformitate cu legislaţia electorală;  r) organizează consultări prealabile cu partidele, cu alte organizaţii social-politice, cu blocurile electorale, precum şi cu reprezentanţii mass-media şi asigură semnarea de către aceştia a Codului de conduită pînă la începerea campaniei electorale.  s) ţine Registrul de stat al alegătorilor şi exercită controlul asupra actualizării acestuia;  t) iniţiază procedura de validare a mandatului de deputat în Parlament, în cazul apariţiei vacanţei la funcţia de deputat, conform procedurii stabilite de prezentul cod;  u) ridică mandatul de consilier local, în caz de incompatibilitate a funcţiei şi în caz de demisie (la cerere), în conformitate cu Regulamentul cu privire la procedura de ridicare şi validare a mandatului de consilier, aprobat prin hotărîre a Comisiei Electorale Centrale;  v) declară vacant mandatul de consilier, în caz de deces, în conformitate cu Regulamentul cu privire la procedura de ridicare şi validare a mandatului de consilier, aprobat prin hotărîre a Comisiei Electorale Centrale.  (2) În calitate de organ independent de supraveghere şi control privind finanţarea partidelor politice şi a campaniilor electorale, Comisia Electorală Centrală:  a) elaborează şi emite actele normative necesare pentru aplicarea şi respectarea legislaţiei cu privire la finanţarea partidelor politice şi a campaniilor electorale;  b) elaborează documente cu caracter de îndrumare (formulare, ghiduri, norme metodologice) în scopul asistenţei activităţii financiare şi al instruirii partidelor politice şi a concurenţilor electorali în privinţa drepturilor, obligaţiilor şi responsabilităţilor acestora în procesul de administrare a finanţelor;  c) colectează şi sistematizează rapoartele anuale privind gestiunea financiară a partidelor politice, rapoartele privind auditul partidelor politice şi rapoartele privind finanţarea campaniilor electorale prezentate de concurenţii electorali;  d) asigură publicarea pe pagina sa oficială a informaţiilor şi rapoartelor anuale privind gestiunea financiară a partidelor politice, precum şi a rapoartelor privind finanţarea campaniilor electorale;  e) examinează sesizările şi contestaţiile privind încălcarea legislaţiei cu privire la finanţarea partidelor politice şi a campaniilor electorale;  f) constată contravenţii şi încheie procese-verbale cu privire la contravenţiile ce vizează neprezentarea în termen ori prezentarea neconformă a rapoartelor financiare ale partidelor politice, ale altor organizaţii social-politice sau concurenţi electorali;  g) aplică sau solicită aplicarea sancţiunilor, prevăzute de prezentul cod şi de Legea nr. 294-XVI din 21 decembrie 2007 privind partidele politice, pentru încălcarea legislaţiei cu privire la finanţarea partidelor politice şi a campaniilor electorale, sesizează organele competente privind încălcările ce sînt pasibile de răspundere contravenţională, penală sau privind încălcarea legislaţiei fiscale;  h) cooperează şi acordă asistenţă informaţională la elaborarea unor studii independente de monitorizare a finanţării partidelor politice şi a campaniilor electorale;  i) studiază şi monitorizează aplicarea legislaţiei cu privire la  finanţarea partidelor politice şi a campaniilor electorale, înaintează Parlamentului şi Guvernului propuneri privind modificarea cadrului legislativ cu privire la finanţarea partidelor politice şi a campaniilor electorale;  j) dispune de drept de acces la informaţiile deţinute de autorităţile publice de toate nivelurile şi la registrele de stat, inclusiv la date cu caracter personal, cu respectarea legislaţiei privind protecţia datelor cu caracter personal;  k) exercită alte atribuţii de supraveghere şi control  al respectării legislaţiei cu privire la finanţarea partidelor politice şi a campaniilor electorale, în conformitate cu prevederile prezentului cod şi ale Legii nr. 294-XVI din 21 decembrie 2007 privind partidele politice. | **Articolul 22.** Atribuţiile generale ale Comisiei Electorale Centrale  (1) În calitate de organ specializat în domeniul electoral, Comisia Electorală Centrală:  a) studiază modalitatea organizării şi desfăşurării alegerilor cu scopul de a perfecţiona legislaţia şi procedurile electorale;  b) înaintează Guvernului  şi Parlamentului propuneri cu privire la oportunitatea operării unor modificări în legislaţia electorală;  c) elaborează regulamente şi instrucţiuni menite să  perfecţioneze procedurile electorale;  d) asigură întocmirea şi verificarea listelor electorale, colaborînd în acest scop cu autorităţile administraţiei publice centrale şi locale, cu Ministerul Afacerilor Externe şi Integrării Europene, cu misiunile diplomatice şi oficiile consulare;  e) ţine şi gestionează Registrul funcţionarilor electorali care pot fi desemnaţi în consiliile electorale de circumscripţie şi în birourile electorale ale secţiilor de votare, inclusiv în cele din străinătate;  f) constituie consilii electorale de circumscripţie şi birouri electorale ale secţiilor de votare la desfăşurarea alegerilor parţiale ale consiliilor locale sau alegerilor pentru funcţia de primar;  g) conlucrează, în  procesul de organizare şi desfăşurare  a alegerilor cu:  - **Agenția Servicii Publice\***, la asigurarea evidenţei alegătorilor, inclusiv a celor aflaţi peste hotarele ţării, în temeiul Registrului de stat al alegătorilor, format în baza Registrului de stat al populaţiei;  - autorităţile administraţiei publice locale, în problemele selectării cadrelor calificate antrenate în activitatea organelor electorale, ale asigurării localurilor secţiilor de votare cu cabine, urne de vot, computere şi alte mijloace tehnico-materiale;  - **Ministerul Afacerilor Interne**, la asigurarea pazei secţiilor de votare şi a materialelor electorale;  - întreprinderile şi instituţiile de stat, la  încheierea contractelor pentru servicii de tipărire a buletinelor de vot  şi de aprovizionare cu echipament;  - mijloacele de informare în masă şi asociaţiile obşteşti, la organizarea  manifestărilor ce ţin de educaţia civică a alegătorului şi informarea populaţiei asupra desfăşurării procesului electoral;  - **Ministerul Afacerilor Externe şi Integrării Europene**, misiunile diplomatice şi oficiile consulare, la constituirea secţiilor de votare pentru cetăţenii aflaţi în străinătate;  h) analizează structura circumscripţiilor electorale din punctul de vedere al organizării administrativ-teritoriale a republicii;  i) implementează programe de educaţie civică;  j) pregăteşte programe de informare a alegătorilor  în perioada electorală;  k) oferă mijloacelor de informare în masă informaţii cu privire la desfăşurarea alegerilor şi la practica administrativă utilizată în acest sens;  l) prezintă anual, până la data de 31 martie, rapoarte Parlamentului, în ședință plenară, precum și remite copii ale acestora Președintelui Republicii Moldova și Guvernului pentru informare;  m) oferă spre dezbatere mijloacelor de informare în masă şi publicului chestiuni electorale;  n) stabileşte contacte cu  partidele, cu alte organizaţii social-politice şi neguvernamentale care au dreptul de a desemna candidaţi  pentru funcţii publice, asigurîndu-le participarea plenară la procesul electoral;  o) acordă consultaţii asociaţiilor obşteşti interesate să desfăşoare în cadrul alegerilor activităţi ce ţin de educaţia civică;  p) organizează, la solicitarea partidelor politice sau a altor organizaţii social-politice, cursuri de instruire şi seminare pentru persoanele care vor lua parte la procesul electoral în calitate de membri ai consiliilor electorale de circumscripţie şi ai birourilor electorale ale secţiilor de votare, în calitate de reprezentanţi ai partidelor şi ai altor organizaţii social-politice, ai blocurilor electorale în organele electorale sau ai potenţialilor candidaţi,  în calitate de funcţionari ai  aparatului consiliilor electorale, de membri ai grupului de iniţiativă;  q) analizează fraudele electorale, inclusiv cele presupuse, din alegerile trecute, curente sau viitoare şi ia măsuri pentru prevenirea lor; informează autorităţile publice despre necesitatea soluţionării unor chestiuni, în conformitate cu legislaţia electorală;  r) organizează consultări prealabile cu partidele, cu alte organizaţii social-politice, cu blocurile electorale, precum şi cu reprezentanţii mass-media şi asigură semnarea de către aceştia a Codului de conduită pînă la începerea campaniei electorale.  s) ţine Registrul de stat al alegătorilor şi exercită controlul asupra actualizării acestuia;  t) iniţiază procedura de validare a mandatului de deputat în Parlament, în cazul apariţiei vacanţei la funcţia de deputat, conform procedurii stabilite de prezentul cod;  u) ridică mandatul de consilier local, în caz de incompatibilitate a funcţiei şi în caz de demisie (la cerere), în conformitate cu Regulamentul cu privire la procedura de ridicare şi validare a mandatului de consilier, aprobat prin hotărîre a Comisiei Electorale Centrale;  v) declară vacant mandatul de consilier, în caz de deces, în conformitate cu Regulamentul cu privire la procedura de ridicare şi validare a mandatului de consilier, aprobat prin hotărîre a Comisiei Electorale Centrale.  **w) adoptă strategii de dezvoltare, prin care se asigură stabilirea obiectivelor din domeniul său de activitate;**  **x) gestionează Registrul observatorilor electorali;**  **y) constată contravenții și încheie procese-verbale cu privire la contravenii, în condițiile Codului contravențional;**  **z) aplică sau solicită aplicarea sancțiunilor, stabilite de prezentul cod și de Legea nr. 294/2007 privind partidele politice, pentru încălcarea legislației electorale, precum și sesizează organele competente privind faptele pasibile de răspundere contravențională sau penală.**  (2) În calitate de organ independent de supraveghere şi control privind finanţarea partidelor politice şi a campaniilor electorale, Comisia Electorală Centrală:  a) elaborează şi emite actele normative necesare pentru aplicarea şi respectarea legislaţiei cu privire la finanţarea partidelor politice şi a campaniilor electorale;  b) elaborează documente cu caracter de îndrumare (formulare, ghiduri, norme metodologice) în scopul asistenţei activităţii financiare şi al instruirii partidelor politice şi a concurenţilor electorali în privinţa drepturilor, obligaţiilor şi responsabilităţilor acestora în procesul de administrare a finanţelor;  c) colectează şi sistematizează rapoartele anuale privind gestiunea financiară a partidelor politice, rapoartele privind auditul partidelor politice şi rapoartele privind finanţarea campaniilor electorale prezentate de concurenţii electorali;  d) asigură publicarea pe pagina sa oficială a informaţiilor şi rapoartelor anuale privind gestiunea financiară a partidelor politice, precum şi a rapoartelor privind finanţarea campaniilor electorale;  e) examinează sesizările şi contestaţiile privind încălcarea legislaţiei cu privire la finanţarea partidelor politice şi a campaniilor electorale;  **f) conlucrează, în vedere asigurării respectării legislației privind finanțarea partidelor politice și a campaniei electorale, cu autoritățile publice centrale și cele ale administrației publice locale;**  g) cooperează şi acordă asistenţă informaţională la elaborarea unor studii independente de monitorizare a finanţării partidelor politice şi a campaniilor electorale;  h) studiază şi monitorizează aplicarea legislaţiei cu privire la  finanţarea partidelor politice şi a campaniilor electorale, înaintează Parlamentului şi Guvernului propuneri privind modificarea cadrului legislativ cu privire la finanţarea partidelor politice şi a campaniilor electorale;  i) dispune de drept de acces la informaţiile deţinute de autorităţile publice de toate nivelurile şi la registrele de stat, inclusiv la date cu caracter personal, cu respectarea legislaţiei privind protecţia datelor cu caracter personal;  j) exercită alte atribuţii de supraveghere şi control  al respectării legislaţiei cu privire la finanţarea partidelor politice şi a campaniilor electorale, în conformitate cu prevederile prezentului cod şi ale Legii nr. 294/2007 privind partidele politice. |  |
| **Articolul 23.**Aparatul Comisiei Electorale Centrale  (1) Comisia Electorală Centrală este asistată de un aparat ale cărui structură şi efectiv-limită se aprobă de către Comisie. Personalul aparatului este compus din funcţionari publici, supuşi reglementărilor Legii nr.158-XVI din 4 iulie 2008 cu privire la funcţia publică şi statutul funcţionarului public, şi personal contractual, care desfăşoară activităţi auxiliare, supus reglementărilor legislaţiei muncii. Personalul aparatului este numit sau angajat în funcţie, în condiţiile legii, de către preşedintele Comisiei. În perioada electorală (alegeri parlamentare, alegeri prezidențiale, alegeri locale generale, alegeri noi şi referendumuri republicane), Comisia Electorală Centrală poate angaja, după caz, prin contract individual de muncă, personal în cadrul aparatului Comisiei, degrevînd persoanele respective de atribuţiile de la locul de muncă permanent.  (2) Remunerarea angajaţilor permanenţi ai aparatului Comisiei Electorale Centrale se efectuează conform prevederilor legislaţiei în vigoare, pentru perioada electorală (alegeri parlamentare, alegeri prezidențiale, alegeri locale generale, alegeri noi şi referendumuri republicane), fiindu-le stabilită o indemnizație în mărime de 35 la sută din salariul mediu.  În cazuri excepționale, cu acordul salariatului, durata  timpului de muncă  poate deroga de la plafonul stabilit la art. 104 alin. (5) din Codul muncii și art. 19 din Legea nr. 158/2008 cu privire la funcția publică și statutul funcționarului public. | **Articolul 23.**Aparatul Comisiei Electorale Centrale   1. **Comisia Electorală Centrală este asistată de un aparat ale cărui structură și efectiv-limită se aprobă de către Comisie.** 2. **Personalul aparatului este compus din funcționari publici, supuși reglementărilor Legii nr.158/2008 cu privire la funcția publică și statutul funcționarului public, și personal contractual, care desfășoară activități auxiliare, supus reglementărilor legislației muncii. Personalul aparatului este numit sau angajat în funcție, în condițiile legii, de către președintele Comisiei Electorale Centrale.** 3. **Remunerarea salariaților permanenți ai aparatului Comisiei Electorale Centrale se efectuează conform prevederilor cadrului normativ aferent, iar pentru perioada electorală, indiferent de tipul scrutinului, li se stabilește o indemnizație în mărime de 35 la sută din salariul mediu.** 4. **În cazuri excepționale, cu acordul salariatului, durata  timpului de muncă  poate deroga de la limita extinsă, stabilită la art. 104 alin. (5) din Codul muncii și art. 19 din Legea nr. 158/2008 cu privire la funcția publică și statutul funcționarului public.** 5. **În perioada electorală, indiferent de tipul scrutinului, Comisia Electorală Centrală poate angaja, după caz, prin contract individual de muncă, personal în cadrul aparatului comisiei, degrevând persoanele respective de atribuțiile de la locul de muncă permanent.** |  |
| **Articolul 24.** Finanțarea Comisiei Electorale Centrale  (1) Comisia Electorală Centrală se finanțează din bugetul de stat în limita alocațiilor bugetare aprobate prin legea bugetară anuală.  (2) Bugetul Comisiei Electorale Centrale se elaborează, se aprobă și se administrează conform principiilor, regulilor și procedurilor prevăzute de Legea finanțelor publice și responsabilității bugetar-fiscale nr. 181/2014.  (3) Președintele Comisiei Electorale Centrale organizează și implementează control intern managerial și poartă răspundere managerială pentru administrarea bugetului instituției și a patrimoniului public aflat în gestiune. |  |  |
| **Articolul 25.** Şedinţe şi activităţi ale Comisiei Electorale Centrale  (1) Şedinţele Comisiei Electorale Centrale se convoacă de către preşedintele acesteia din proprie iniţiativă sau la cererea a trei membri ai comisiei. În cazul în care membrii comisiei cer convocarea şedinţei, decizia de convocare va fi luată în cel mult 48 de ore de la prezentarea cererii.  (2) Toate şedinţele la care Comisia Electorală Centrală examinează probleme electorale, inclusiv şedinţele la care urmează să adopte hotărîri asupra problemelor electorale, sînt deschise pentru reprezentanţii mijloacelor de informare în masă şi pentru public. Şedinţele se anunţă cu 48 de ore înainte de desfăşurarea lor, cu excepţia şedinţelor din perioada electorală, cînd trebuie anunţate într-un termen mai scurt în virtutea faptului că problemele cer o examinare urgentă.  (3) Comisia Electorală Centrală asigură transparenţa operaţiilor electorale, fapt ce permite mijloacelor de informare în masă şi populaţiei să aprecieze activitatea comisiei. | **Articolul 25.** Ședințe și activități ale Comisiei Electorale Centrale  (1) Ședințele Comisiei Electorale Centrale se convoacă de către președintele acesteia din proprie inițiativă sau la cererea a **doi** membri ai comisiei. În cazul în care membrii comisiei cer convocarea ședinței, decizia de convocare va fi luată în cel mult 48 de ore de la prezentarea cererii.  (2) Toate ședințele la care Comisia Electorală Centrală examinează probleme electorale, inclusiv ședințele la care urmează să adopte hotărâri asupra problemelor electorale, sunt deschise pentru reprezentanții mijloacelor de informare în masă și pentru public. Ședințele se anunță cu **24** de ore înainte de desfășurarea lor, cu excepția ședințelor din perioada electorală, când trebuie anunțate într-un termen mai scurt în virtutea faptului că problemele cer o examinare urgentă.  (3) Comisia Electorală Centrală asigură transparența **procedurilor** electorale, fapt ce permite mijloacelor de informare în masă și populației să aprecieze activitatea comisiei. |  |
| **Articol 251 nu există în Codul electoral** | **Articolul 251. Actele administrative ale Comisiei Electorale Centrale**  **(1) Comisia Electorală Centrală adoptă hotărâri cu votul majorității absolute a membrilor. Hotărârile de modificare, de completare și de abrogare a hotărârilor adoptate anterior se adoptă în aceleași condiții.**  **(2) Comisia Electorală Centrală adoptă hotărâri în vederea realizării atribuțiilor sale generale, inclusiv a celor în domeniul electoral și al controlului finanțării partidelor politice și a campaniilor electorale.**  **(3) Hotărârile Comisiei Electorale Centrale, adoptate în limitele competenței acesteia, sunt acte administrative cu caracter individual sau normativ, executorii pentru organele electorale inferioare, pentru autoritățile publice, întreprinderi, instituții și organizații, pentru persoanele cu funcții de răspundere, partide, alte organizații social-politice și organele acestora, precum și pentru toți cetățenii.**  **(4) Hotărârile Comisiei Electorale Centrale intră în vigoare din momentul adoptării acestora sau la data indicată în textul hotărârii.**  **(5) Hotărârile adoptate se semnează de președintele Comisiei Electorale Centrale, iar în lipsa acestuia de vicepreședintele Comisiei Electorale Centrale.**  **(6) Hotărârile Comisiei Electorale Centrale se plasează, în termen de 24 de ore de la adoptare, pe pagina web a acesteia, iar hotărârile cu caracter normativ se publică și în Monitorul Oficial al Republicii Moldova.**  **(7) Membrii Comisiei Electorale Centrale care nu sunt de acord cu hotărârile adoptate au dreptul să-și exprime în scris opinia separată, în termen de 24 de ore de la adoptare, care se anexează la hotărârile respective.** |  |
| **Articolul 26.**Atribuţiile Comisiei Electorale Centrale în perioada electorală  (1) În perioada electorală, Comisia Electorală Centrală are următoarele atribuţii:  a) coordonează activitatea tuturor organelor electorale în vederea pregătirii şi desfăşurării alegerilor în condiţiile prezentului cod;  b) supraveghează executarea prevederilor prezentului cod şi ale altor legi care conţin dispoziţii referitoare la desfăşurarea alegerilor;  c) constituie circumscripţiile electorale şi consiliile electorale de circumscripţie şi supraveghează activitatea acestor consilii;  d) în baza datelor prezentate de Agenția Servicii Publice, publică lista partidelor şi altor organizaţii social-politice care au dreptul de a participa la alegeri, înregistrează candidaţii şi persoanele de încredere ale acestora în cazul alegerilor parlamentare și prezidențiale;  e) distribuie mijloacele financiare prevăzute pentru desfăşurarea alegerilor; verifică asigurarea consiliilor şi birourilor electorale cu localuri, cu mijloace de transport şi de telecomunicaţie, examinează alte chestiuni ce ţin de asigurarea tehnico-materială a alegerilor;  f) stabileşte modelul buletinelor de vot, al listei electorale de bază, al listei suplimentare şi al celei pentru votarea la locul aflării, al proceselor-verbale ale şedinţelor consiliilor şi birourilor electorale, al declaraţiei cu privire la venituri şi proprietate a candidaţilor şi al altor acte ce ţin de desfăşurarea alegerilor, precum şi modelul urnelor de vot şi cel al ştampilelor consiliilor şi birourilor electorale;  g) examinează comunicările autorităţilor publice în probleme ce ţin de pregătirea şi desfăşurarea alegerilor;  h) soluţionează chestiuni privind modul de participare la alegeri a cetăţenilor care în ziua votării se află în afara teritoriului ţării;  i) asigură monitorizarea respectării principiului egalităţii între femei şi bărbaţi în campania electorală pentru alegeri parlamentare şi pentru alegeri locale;  j) face bilanţul alegerilor în întreaga ţară şi, după caz, prezintă Curţii Constituţionale raportul cu privire la rezultatele alegerilor;  k) emite hotărîri referitoare la activitatea consiliilor electorale de circumscripţie şi birourilor electorale ale secţiilor de votare, la procedurile electorale, la modul de organizare şi desfăşurare a alegerilor şi la chestiunile tehnico-administrative;  l) asigură instruirea funcţionarilor electorali şi oferă alegătorilor informaţii electorale prin intermediul mass-media şi oricînd la cerere;  m) examinează cererile şi contestaţiile asupra hotărîrilor şi acţiunilor consiliilor electorale de circumscripţie şi birourilor electorale ale secţiilor de votare, adoptă hotărîri executorii pe marginea lor;  n) decide degrevarea de atribuţiile de la locul de muncă permanent a membrilor consiliilor electorale pe perioada activităţii lor în componenţa acestora, determină numărul de membri ai birourilor electorale care pot fi degrevaţi şi termenul pentru care sînt degrevaţi;  o) asigură efectuarea celui de al doilea tur de scrutin, a votării repetate, a alegerilor anticipate, noi şi parţiale, în condiţiile prezentului cod;  p) adună informaţii privind prezentarea alegătorilor la votare, face totalurile preliminare ale alegerilor şi aduce la cunoştinţă publică rezultatele finale;  q) aplică sancţiunile prevăzute de prezentul cod pentru încălcarea legislaţiei electorale şi a celei cu privire la finanţarea partidelor politice şi a campaniilor electorale. |  |  |
| ***Articolul 261. Nu există în Codul electoral*** | **Articolul 261. Sistemul Informațional Automatizat de Stat „Alegeri”**   1. **Sistemul Informațional Automatizat de Stat „Alegeri” (în continuare – SIAS „Alegeri”) este un sistem informațional gestionat de Comisia Electorală Centrală și destinat automatizării procesului electoral.** 2. **Autormatizarea procesului electoral are urmăstoarele scopuri:**   **a) asigurarea transparenței procedurilor și acțiunilor electorale efectuate de organele electorale;**  **b) oferirea posibilității alternative de a vota;**  **c) evidența participării la votare și contracararea votului multiplu;**  **d) obținerea operativă a datelor veridice privind rezultatele votării;**  **e) eficientizarea proceselor de colectare, distribuire și transmitere a informațiilor și datelor privind procedurile electorale realizate;**  **f) reducerea cheltuielilor bugetare și optimizarea utilizării resurselor umane pentru organizarea și desfășurarea alegerilor și a referendumurilor.**   1. **SIAS „Alegeri” interacționează cu alte sisteme informaționale gestionate de alte autorități și instituții publice, fiind constituit din subsisteme informatice (blocuri de funcții) ale căror cerințe tehnice, funcționalități și etape de implementare sunt reglementate prin acte administrative aprobate de comisie.** 2. **În procesul de implementare și dezvoltare a subsistemelor informatice, părți componente ale SIAS „Alegeri”, Comisia Electorală Centrală conlucrează cu alte entități publice, de competența și obligația cărora ține oferirea suportului informațional, tehnico-material, organizațional, normativ și de alt tip, conform cadrului normativ aferent.**   **(4) În condițiile alin. (3), Comisia Electorală Centrală poate beneficia de asistența și suportul organizațiilor internaționale în domeniul electoral.** |  |
| **Articolul 27.** Centrul de instruire continuă în domeniul electoral  (1) Centrul de instruire continuă în domeniul electoral este o instituţie publică fondată de Comisia Electorală Centrală, care realizează, la solicitarea partidelor politice sau a altor organizaţii social-politice, instruirea specializată a funcţionarilor electorali. La solicitare, instruirea poate fi acordată şi altor subiecţi implicaţi în procesul electoral (observatori, mass-media, autorităţi ale administraţiei publice locale etc.). Comisia Electorală Centrală poate decide degrevarea de atribuţiile de la locul de muncă permanent a persoanelor care urmează instruirea în domeniul electoral.  (2) Centrul de instruire continuă în domeniul electoral este finanţat din mijloace prevăzute în bugetul Comisiei Electorale Centrale, precum şi din mijloacele acordate ca asistenţă tehnică/financiară de organismele internaţionale, de donatorii externi şi interni.  (3) Regulamentul Centrului de instruire continuă în domeniul electoral se aprobă prin hotărîre a Comisiei Electorale Centrale. | **Articolul 27.** Centrul de instruire continuă în domeniul electoral  (1) Centrul de instruire continuă în domeniul electoral este o instituție publică fondată de Comisia Electorală Centrală, care realizează **formarea inițială și continuă a funcționarilor electorali și certifică specializarea în domeniul electoral.** La solicitare, instruirea poate fi acordată și altor subiecți implicați în procesul electoral (observatori, partide politice, mass-media, autorități ale administrației publice locale etc.). Comisia Electorală Centrală poate decide degrevarea de atribuțiile de la locul de muncă permanent a persoanelor care urmează instruirea în domeniul electoral.  **(11) Centrul poate realiza programe în domeniul educaţiei civice și a democraţiei participative, precum și cercetează subiecte electorale pentru îmbunătățirea practicii și legislației electorale.**  (2) Centrul de instruire continuă în domeniul electoral este finanțat din mijloace prevăzute în bugetul Comisiei Electorale Centrale, precum și din mijloacele acordate ca asistență tehnică/financiară de organismele internaționale, de donatorii externi și interni.  (3) Regulamentul Centrului de instruire continuă în domeniul electoral se aprobă prin hotărâre a Comisiei Electorale Centrale.  **(4) Remunerarea salariaților permanenți ai Centrului de instruire continuă în domeniul electoral se efectuează conform prevederilor cadrului normativ aferent, iar pentru perioada electorală, indiferent de tipul scrutinului, li se stabilește o indemnizație în mărime de 35 la sută din salariul mediu.**   1. **În cazuri excepționale, cu acordul salariatului, durata timpului de muncă poate deroga de la limita extinsă, stabilită la art. 104 alin. (5) din** [**Codul muncii**](file:///C:\Users\Home\AppData\Roaming\Microsoft\Word\TEXT=LPLP20030328154)**.** |  |
| **Secțiunea a 2-a**  **Circumscripțiile electorale și consiliile electorale de circumscripție** | | |
| **Articolul 28.**Constituirea circumscripţiilor electorale şi consiliilor electorale de circumscripţie  (1) Comisia Electorală Centrală, cu cel puţin 55 de zile înainte de alegeri, constituie circumscripţiile electorale care corespund, de regulă, hotarelor unităţilor administrativ-teritoriale de nivelul doi ale Republicii Moldova, unităţii teritoriale autonome Găgăuzia, municipiilor Chişinău şi Bălţi, precum şi, cu cel puţin 50 de zile înainte de alegeri, constituie consiliile electorale de circumscripţie. Pentru alegerile de orice nivel şi pentru referendumurile republicane, circumscripţiile electorale şi consiliile electorale de circumscripţie se constituie în acelaşi termen, dacă codul nu prevede altfel.  (2) Particularitățile constituirii circumscripțiilor electorale, precum și a consiliilor electorale de circumscripție respective, sînt prevăzute la art. 80 și 81.  (3) Consiliile electorale de circumscripţie se constituie dintr-un număr impar de membri, de cel puţin 7 şi de cel mult 11 persoane, dintre care în consiliile de circumscripţie de nivelul doi cel puţin 3 persoane cu studii juridice superioare sau cu studii în domeniul administraţiei publice.  (4) În cazul alegerilor şi referendumurilor locale, candidaturile a 2 membri ai consiliilor electorale de circumscripţie de nivelul întîi se propun de către consiliul local de nivelul întîi, iar în cazul cînd lipsesc aceste propuneri, ei sînt numiţi de Comisia Electorală Centrală din numărul persoanelor incluse în Registrul funcţionarilor electorali. Candidaturile celorlalţi membri se propun de către partide şi alte organizaţii social-politice reprezentate în Parlament la data constituirii consiliului electoral de circumscripţie, cîte unul de la fiecare partid sau altă organizaţie social-politică, iar dacă nu este suficient, numărul rămas de membri se completează de Comisia Electorală Centrală, din Registrul funcţionarilor electorali. Pe măsura posibilităţii, în componenţa consiliilor electorale de circumscripţie se includ persoane cu studii juridice superioare.  (5) În cazul alegerilor parlamentare, prezidențiale, referendumurilor republicane şi alegerilor locale generale, candidaturile a 2 membri ai consiliului electoral de circumscripţie de nivelul doi se propun de către judecătorie sau, după caz, de către curtea de apel, candidaturile altor 2 membri – de către consiliile locale de nivelul doi şi Adunarea Populară a Găgăuziei. Candidaturile celorlalţi membri se propun de către partide şi alte organizaţii social-politice reprezentate în Parlament la data constituirii consiliului electoral de circumscripţie, cîte unul de la fiecare partid sau altă organizaţie social-politică, iar dacă nu este suficient, numărul rămas de membri se completează de Comisia Electorală Centrală, din Registrul funcţionarilor electorali.  (6) În cazul cînd partidele şi alte organizaţii social-politice nu prezintă candidaturile lor în componenţa consiliului electoral de circumscripţie cel tîrziu cu 7 zile înainte de expirarea termenului de constituire a acestuia, numărul necesar de candidaturi se completează de către consiliile locale şi Adunarea Populară a Găgăuziei, iar dacă nici acestea nu prezintă candidaturile, consiliul electoral se completează de Comisia Electorală Centrală, din Registrul funcţionarilor electorali. În cazul în care consiliul electoral de circumscripţie îndeplineşte şi funcţia de birou al secţiei de votare, membrii propuşi de către partide şi alte organizaţii social-politice reprezentate în Parlament nu pot fi membri de partid.  (7) Membrii consiliului electoral de circumscripţie propuşi de instanţele judecătoreşti şi de consiliile locale nu pot fi consilieri în consiliile locale, deputaţi în Adunarea Populară a Găgăuziei şi/sau membri de partid.  (8) În decursul a 3 zile de la data constituirii consiliului electoral de circumscripţie, membrii acestuia aleg din rîndurile lor, prin vot secret, preşedintele, vicepreşedintele şi secretarul consiliului, comunicînd imediat Comisiei Electorale Centrale rezultatele acestor alegeri.  (9) În decursul a 4 zile de la data constituirii, consiliul electoral de circumscripţie aduce la cunoştinţa publică componenţa şi sediul său, modul de contactare pentru relaţii.  (10) Consiliul electoral de circumscripţie adoptă hotărîri cu votul majorităţii membrilor.  (11) Consiliul electoral de circumscripţie este asistat de un aparat al cărui stat de personal se aprobă de Comisia Electorală Centrală la propunerea consiliului electoral de circumscripţie. Pentru activitatea în perioada electorală, funcționarii aparatului consiliului electoral de circumscripție beneficiază de o indemnizație, calculată în baza salariului mediu pe economie pentru anul precedent și achitată din mijloacele financiare alocate pentru alegeri. Funcționarilor aparatului consiliului electoral de circumscripție degrevați de atribuţiile de la locul de muncă permanent din instituțiile bugetare li se menţine salariul la locul de muncă permanent. | **Articolul 28. Constituirea circumscripțiilor electorale**   1. **Comisia Electorală Centrală constituie circumscripțiile electorale permanente care corespund, de regulă, hotarelor unităților administrativ-teritoriale de nivelul al doilea ale Republicii Moldova, unității teritoriale autonome Găgăuzia, municipiilor Chişinău şi Bălţi.** 2. **Cu cel puțin 55 de zile înainte de alegeri, Comisia Electorală Centrală aduce la cunoștința publică hotarele circumscripțiilor electorale de nivelul al doilea.** 3. **Circumscripțiile electorale de nivelul întâi corespund, de regulă, hotarelor unităților administrativ-teritoriale de nivelul întâi ale Republicii Moldova și se constituie în condițiile stabilite de titlul V și capitolul 14.** |  |
| ***Articolul 281 nu există în Codul electoral*** | **Articolul 281. Constituirea consiliilor electorale de circumscripție**   1. **Comisia Electorală Centrală constituie consiliile electorale de circumscripție de nivelul al doilea, care activează permanent, fiind formate dintr-un număr impar de membri, de cel puțin 7 și de cel mult 11 persoane.** 2. **În cazul alegerilor parlamentare, prezidențiale, referendumurilor republicane și alegerilor locale generale, componența nominală a consiliului electoral de circumscripție de nivelul al doilea se confirmă de către Comisia Electorală Centrală.** 3. **În componența consiliului electoral de circumscripție de nivelul al doilea activează, cu statut permanent, președintele acestuia, care este numit în funcție de către Comisia Electorală Centrală, fiind supus reglementărilor Legii nr. 158/2008 cu privire la funcția publică și statutul funcționarului public.** 4. **Ceilalți membri ai consiliului electoral de circumscripție de nivelul al doilea sunt desemnați, cu cel puțin 55 de zile înainte de ziua alegerilor, după cum urmează:** 5. **doi membri sunt desemnați de către judecătoria în a cărei rază se află consiliul electoral de circumscripție respectiv;** 6. **doi membri sunt desemnați de către consiliul local de nivelul al doilea, după caz, de Adunarea Populară a Găgăuziei, în a cărei rază se află consiliul electoral de circumscripție respectiv;** 7. **câte unul este numit de fiecare partid sau altă organizație social-politică reprezentată în Parlament.** 8. **Pot fi desemnate la funcția de membru al consiliului electoral de orice nivel persoanele care au urmat cursuri de instruire în cadrul Centrului de instruire continuă în domeniul electoral și dețin certificate de calificare corespunzătoare valabile la data confirmării. Candidaturile desemnate de către judecătoriile și consiliile locale, după caz de Adunarea Populară a Găgăuziei, trebuie să aibă studii juridice superioare sau în domeniul administrației publice.** 9. **În cazul alegerilor și referendumurilor locale, consiliile electorale de circumscripție de nivelul întâi se constituie de către consiliile electorale de circumscripție de nivelul al doilea, după caz de Comisia Electorală Centrală. Consiliile electorale respective se constituie dintr-un număr impar de membri, de cel puțin 7 și de cel mult 11 persoane, cu cel puțin 40 de zile înainte de ziua scrutinului.** 10. **Pentru constituirea consiliilor electorale de circumscripție de nivelul întâi, cu cel puțin 45 de zile înainte de ziua scrutinului, candidaturile a 2 membri se propun de către consiliul local de nivelul întâi, iar în cazul când lipsesc aceste propuneri, ei sunt numiți de Comisia Electorală Centrală din numărul persoanelor incluse în Registrul funcționarilor electorali. Candidaturile celorlalți membri se propun de către partide și alte organizații social-politice reprezentate în Parlament, câte unul de la fiecare partid sau altă organizație social-politică. Pe măsura posibilității, în componența consiliilor electorale de circumscripție se includ persoane cu studii juridice superioare sau în domeniul administrației publice.** 11. **În cazul când partidele și alte organizații social-politice nu prezintă candidaturile lor în componența consiliului electoral de circumscripție cel târziu cu 5 zile înainte de expirarea termenului de constituire a acestuia, numărul necesar de candidaturi se completează de către consiliile locale, după caz de Adunarea Populară a Găgăuziei, iar dacă nici acestea nu prezintă candidaturile, precum și în cazul în care după desemnarea sau în lipsa desemnării candidaturilor de către toți subiecții de drept, numărul acestora nu este suficient sau constituie un număr par, candidaturile necesare se completează de Comisia Electorală Centrală, din Registrul funcționarilor electorali.** 12. **În decursul a 3 zile de la data confirmării componenței nominale a consiliului electoral de circumscripție de nivelul al doilea, membrii acestuia aleg din rândul lor, vicepreședintele consiliului. În aceleași termen de la constituire, membrii consiliului electoral de circumscripție de nivelul întâi aleg din rândul lor, președintele și vicepreședintele consiliului electoral respectiv. Rezultatele acestor alegeri se comunică imediat Comisiei Electorale Centrale, după caz, consiliilor electorale de circumscripție de nivelul al doilea.** 13. **În perioada electorală, consiliul electoral de circumscripție adoptă hotărâri cu votul majorităţii absolute a membrilor.** 14. **Particularitățile de organizare și funcționare a consiliului electoral de circumscripție sunt stipulate în regulamentul de activitate a acestuia, aprobat prin hotărâre a Comisiei Electorale Centrale.** |  |
| ***Articolul 282 nu există în Codul electoral*** | **Articolul 282. Aparatul consiliului electoral de circumscripție**  **Consiliul electoral de circumscripție este asistat în perioada electorală de un aparat al cărui stat de personal se aprobă de Comisia Electorală Centrală la propunerea consiliului electoral de circumscripție. Pentru activitatea în perioada electorală, funcționarii aparatului consiliului electoral de circumscripție beneficiază de o indemnizație, calculată în baza salariului mediu pe economie pentru anul precedent și achitată din mijloacele financiare alocate pentru alegeri. Funcționarilor aparatului consiliului electoral de circumscripție degrevați de atribuțiile de la locul de muncă permanent din instituțiile bugetare li se menține salariul la locul de muncă permanent.** |  |
| **Articolul 29.** Atribuţiile consiliului electoral de circumscripţie  Consiliul electoral de circumscripţie are următoarele atribuţii:  a) exercită controlul asupra executării prevederilor prezentului cod şi a altor legi care conţin prevederi  referitoare la desfăşurarea alegerilor;  b) constituie  birourile electorale ale secţiilor de  votare  şi supraveghează  activitatea lor, organizează instructaje pentru membrii acestora, propagă procedura votării şi importanţa votului;  c) distribuie birourilor electorale ale secţiilor de votare mijloace financiare;  d) examinează comunicările ce ţin de organizarea şi desfăşurarea alegerilor, sosite din partea autorităţilor administraţiei  publice locale, a şefilor de întreprinderi, instituţii şi organizaţii;  e) asigură aprovizionarea  birourilor electorale ale secţiilor de votare cu formulare pentru listele electorale şi procesele-verbale, cu buletine de vot etc.;  f) înregistrează candidații independenți și listele de candidați din partea partidelor și a altor organizații social-politice, a blocurilor electorale în alegerile locale, aduce la cunoștința publică informații despre aceștia;  g) asigură accesul publicului la declaraţiile cu privire la venituri şi proprietate ale concurenților electorali, publică rapoartele privind finanţarea campaniilor electorale, în conformitate cu prevederile prezentului cod;  h) decide degrevarea de atribuţiile de la locul de muncă permanent a membrilor consiliilor electorale de nivelul întîi şi ai birourilor electorale pe perioada activităţii lor în componenţa acestor consilii şi birouri, propune degrevarea de atribuţiile de la locul de muncă permanent a membrilor consiliilor electorale de nivelul doi;  i) totalizează rezultatele alegerilor din circumscripţie, prezintă Comisiei Electorale Centrale actele respective şi asigură publicarea în presa locală a rezultatelor votării;  j) adună informaţii de la  birourile electorale ale  secţiilor de votare privind prezentarea  alegătorilor la votare, totalizarea rezultatelor preliminare ale alegerilor şi le remite Comisiei Electorale Centrale;  k) examinează cererile şi contestaţiile asupra hotărîrilor şi acţiunilor birourilor electorale ale secţiilor de votare, a acţiunilor/inacţiunilor concurenţilor electorali, precum şi pe cele ce ţin de finanţarea candidaţilor independenţi în alegerile locale şi adoptă hotărîri executorii în privinţa lor;  l) exercită alte acţiuni ce ţin de organizarea şi desfăşurarea alegerilor. | **Articolul 29.** Atribuţiile consiliului electoral de circumscripţie  **(1) În perioada electorală, consiliul electoral de circumscripție are următoarele atribuții:**  a) exercită controlul asupra executării prevederilor prezentului cod şi a altor legi care conţin prevederi  referitoare la desfăşurarea alegerilor;  b) constituie  birourile electorale ale secţiilor de  votare  şi supraveghează  activitatea lor, organizează instructaje pentru membrii acestora, propagă procedura votării şi importanţa votului;  c) distribuie birourilor electorale ale secţiilor de votare mijloace financiare;  d) examinează comunicările ce ţin de organizarea şi desfăşurarea alegerilor, sosite din partea autorităţilor administraţiei  publice locale, a şefilor de întreprinderi, instituţii şi organizaţii;  e) asigură aprovizionarea  birourilor electorale ale secţiilor de votare cu formulare pentru listele electorale şi procesele-verbale, cu buletine de vot etc.;  f) înregistrează candidații independenți și listele de candidați din partea partidelor și a altor organizații social-politice, a blocurilor electorale în alegerile locale, aduce la cunoștința publică informații despre aceștia;  g) asigură accesul publicului la declaraţiile cu privire la venituri şi proprietate ale concurenților electorali **examinează și** publică rapoartele privind finanţarea campaniilor electorale, în conformitate cu prevederile prezentului cod;  h) decide degrevarea de atribuţiile de la locul de muncă permanent a membrilor consiliilor electorale de nivelul întâi şi ai birourilor electorale pe perioada activităţii lor în componenţa acestor consilii şi birouri, propune degrevarea de atribuţiile de la locul de muncă permanent a membrilor consiliilor electorale de nivelul al doilea;  i) totalizează rezultatele alegerilor din circumscripţie, prezintă Comisiei Electorale Centrale actele respective şi asigură **afișarea acestora la sediul său și al administrației publice locale**;  j) adună informaţii de la  birourile electorale ale  secţiilor de votare privind prezentarea  alegătorilor la votare, totalizarea rezultatelor preliminare ale alegerilor şi le remite Comisiei Electorale Centrale;  k) examinează cererile şi contestaţiile asupra hotărîrilor şi acţiunilor birourilor electorale ale secţiilor de votare, a acţiunilor/inacţiunilor concurenţilor electorali, precum şi pe cele ce ţin de finanţarea candidaţilor independenţi în alegerile locale şi adoptă hotărîri executorii în privinţa lor;  l) exercită alte acţiuni ce ţin de organizarea şi desfăşurarea alegerilor.  **(2) Președintele consiliului electoral de circumscripție de nivelul al doilea exercită următoarele atribuții:**   1. **reprezintă consiliul în relațiile cu Comisia Electorală Centrală, cu alte autorități publice, întreprinderi, instituții, mass-media, organizații, partide, alte organizații social-politice, concurenții electorali, precum și cu cetățenii;** 2. **asigură păstrarea bunurilor primite de la autoritatea administrației publice locale și Comisia Electorală Centrală, purtând răspundere materială conform legislației în vigoare;** 3. **este ordonatorul resurselor financiare alocate consiliului;** 4. **emite dispoziții, în limitele competenței sale, în vederea organizării activității consiliului;** 5. **încheie, în numele consiliului, contracte aferente organizării și desfășurării activității permanente în circumscripție, precum și contracte individuale de muncă, contracte de prestări servicii pentru perioada îndeplinirii unor activități permanente;** 6. **informează membrii consiliului, alegătorii și subiecții vizați privind punerea în aplicare, în limita competențelor stabilite, a hotărârilor Comisiei Electorale Centrale, precum și altor acte administrative privind aplicarea procedurilor electorale;** 7. **participă la procedurile de actualizare a datelor și informațiilor cuprinse în Registrul de stat al alegătorilor, precum și la procedurile de verificare și actualizare a listelor electorale din circumscripția electorală respectivă;** 8. **contribuie, în limitele funcționale stabilite, la realizarea de către Comisia Electorală Centrală a atribuțiilor de supraveghere și control privind respectarea legislației cu privire la finanțarea partidelor politice și a campaniilor electorale;** 9. **coordonează activitățile de educație civică și electorală, organizate de Comisia Electorală Centrală și Centrul de instruire continuă în domeniul electoral;** 10. **participă în procesul de instruire și certificare a subiecților electorali în circumscripția electorală de către Centrul de instruire continuă în domeniul electoral;** 11. **coordonează procesul de instruire a funcționarilor electorali în comun cu Comisia Electorală Centrală și Centrul de instruire continuă în domeniul electoral;** 12. **monitorizează respectarea principiului egalității între femei și bărbați de către subiecții participanți la procesul electoral prin verificarea documentelor, sistematizarea și prezentarea datelor statistice în acest sens;** 13. **exercită și alte atribuții prevăzute de prezentul cod și de alte acte normative în domeniul electoral.** |  |
| **Secțiunea a 3-a**  **Secțiile de votare și birourile electorale ale secțiilor de votare** | | |
| **Articolul 30.**Constituirea secţiilor de votare şi a birourilor electorale ale secţiilor de votare  (1) Pentru a efectua votarea şi numărarea voturilor, circumscripţiile electorale se divizează în secţii de votare.  (2) Secţiile de votare se constituie de către consiliile electorale de circumscripţie în localităţi, în baza propunerilor primarilor oraşelor (municipiilor), sectoarelor şi satelor (comunelor), cu cel puţin 35 de zile înainte de data alegerilor, şi vor cuprinde cel puţin 30 şi cel mult 3000 de alegători. La propunerea primarilor oraşelor (municipiilor), ai sectoarelor şi ai satelor (comunelor), plafonul de 3000 de alegători poate fi depășit cu cel mult 10 la sută. Pentru alegerile de orice nivel şi pentru referendumurile republicane, secţiile de votare se constituie în acelaşi termen. Sediile secţiilor de votare se stabilesc, de regulă, în sediile aflate în proprietate publică şi se amenajează astfel încît să faciliteze accesul în ele al persoanelor în vîrstă şi cu dizabilităţi.  (3) Secţii de votare speciale pot fi constituite pe lîngă spitale, sanatorii, maternităţi, aziluri şi cămine pentru bătrîni. Aceste secţii de votare trebuie să includă cel puţin 30 de alegători.  (4) Persoanele care îşi satisfac serviciul militar votează la secţia de votare din localitatea în care este dislocată unitatea militară.  (5) În cazul alegerilor locale noi, parţiale, al referendumului local, cînd nu se constituie consiliu electoral de circumscripţie de nivelul al doilea, secţiile de votare şi birourile electorale ale acestora se constituie de către consiliul electoral de circumscripţie de nivelul întîi.  (6) Consiliul electoral de circumscripţie numerotează secţiile de votare din circumscripţie şi aduc la cunoştinţa publică informaţia despre hotarele fiecărei secţii de votare, adresa sediului birourilor electorale ale secţiilor de votare, adresa localului pentru votare şi modul de contactare pentru relaţii.  (7) Secţiile de votare se numerotează începînd cu localitatea de reşedinţă a consiliului electoral de circumscripţie, continuînd apoi cu cele din municipii, oraşe, sectoare, din comune şi sate, în ordine alfabetică.  (8) Primăriile oferă birourilor electorale ale secţiilor de votare informaţii şi sprijin, necesare în exercitarea atribuţiilor lor prevăzute de prezentul cod.  (9) Birourile electorale ale secţiilor de votare se constituie de către consiliile electorale de circumscripţie cu cel puţin 25 de zile înainte de ziua alegerilor, dintr-un număr impar de membri, de cel puţin 5 şi cel mult 11 persoane. Pentru alegerile de orice nivel şi pentru referendumurile republicane, birourile electorale ale secţiilor de votare se constituie în acelaşi termen.  (10) Candidaturile a 3 membri ai biroului electoral al secţiei de votare se propun de către consiliile locale. Candidaturile celorlalţi membri ai biroului electoral al secţiei de votare se propun de către partide şi alte organizaţii social-politice reprezentate în Parlament, cîte unul de la fiecare partid sau altă organizaţie social-politică, iar dacă nu este suficient, numărul rămas de membri se completează de consiliul electoral de circumscripţie, la propunerea Comisiei Electorale Centrale, din Registrul funcţionarilor electorali. Membrii biroului electoral al secţiei de votare nu pot fi consilieri în consiliile locale şi membri de partid. În cazul cînd partidele şi alte organizaţii social-politice nu prezintă candidaturile lor în componenţa biroului electoral al secţiei de votare cel tîrziu cu 7 zile înainte de expirarea termenului de constituire a biroului, numărul necesar de candidaturi se completează de către consiliul local, iar dacă nici acesta nu prezintă candidaturile, biroul electoral se completează de consiliul electoral de circumscripţie, la propunerea Comisiei Electorale Centrale, din Registrul funcţionarilor electorali.  (11) În decursul a 2 zile de la data constituirii biroului electoral al secţiei de votare, membrii acestuia aleg din rîndul lor preşedintele, vicepreşedintele şi secretarul biroului, adoptă hotărîrea respectivă, comunicînd-o imediat consiliului electoral de circumscripţie şi aducînd la cunoştinţa publică componenţa şi sediul biroului electoral, modul de contactare pentru relaţii.  (12) În scopul asigurării şi realizării dreptului electoral, Comisia Electorală Centrală este în drept să constituie secţii de votare şi birouri electorale ale secţiilor de votare şi în alte cazuri. | **Articolul 30.**Constituirea secţiilor de votare şi a birourilor electorale ale secţiilor de votare  (1) Pentru a efectua votarea şi numărarea voturilor, circumscripţiile electorale se divizează în secţii de votare.  (2) Secţiile de votare se constituie de către consiliile electorale de circumscripţie în localităţi, în baza propunerilor primarilor oraşelor (municipiilor), sectoarelor şi satelor (comunelor), cu cel puţin 35 de zile înainte de data alegerilor, şi vor cuprinde cel puţin 30 şi cel mult 3000 de alegători. La propunerea primarilor oraşelor (municipiilor), ai sectoarelor şi ai satelor (comunelor), plafonul de 3000 de alegători poate fi depășit cu cel mult 10 la sută. Pentru alegerile de orice nivel şi pentru referendumurile republicane, secţiile de votare se constituie în acelaşi termen. Sediile secţiilor de votare se stabilesc, de regulă, în sediile aflate în proprietate publică şi se amenajează astfel încât să faciliteze accesul în ele al persoanelor în vârstă şi cu dizabilităţi.  (3) Secţii de votare speciale pot fi constituite pe lîngă spitale, sanatorii, maternităţi, aziluri şi cămine pentru bătrâni. Aceste secţii de votare trebuie să includă cel puţin 30 de alegători.  (4) Persoanele care îşi satisfac serviciul militar votează la secţia de votare din localitatea în care este dislocată unitatea militară.  (5) În cazul alegerilor locale noi, parţiale, al referendumului local, când nu se constituie consiliu electoral de circumscripţie de nivelul al doilea, secţiile de votare şi birourile electorale ale acestora se constituie de către consiliul electoral de circumscripţie de nivelul întâi.  (6) Consiliul electoral de circumscripţie numerotează secţiile de votare din circumscripţie şi aduce la cunoştinţa publică informaţia despre hotarele fiecărei secţii de votare, adresa sediului birourilor electorale ale secţiilor de votare, adresa localului pentru votare şi modul de contactare pentru relaţii.  (7) Secţiile de votare se numerotează începând cu localitatea de reşedinţă a consiliului electoral de circumscripţie, continuând apoi cu cele din municipii, oraşe, sectoare, din comune şi sate, în ordine alfabetică.  (8) Primăriile oferă birourilor electorale ale secţiilor de votare informaţii şi sprijin, necesare în exercitarea atribuţiilor lor prevăzute de prezentul cod.  **(9) Birourile electorale ale secțiilor de votare se constituie de către consiliile electorale de circumscripție cu cel puțin 25 de zile înainte de ziua alegerilor, dintr-un număr impar de membri, de cel puțin 5 și cel mult 11 persoane.**   1. **Membrii biroului electoral al secției de votare se propun după cum urmează:** 2. **3 candidaturi din partea consiliului local respectiv;** 3. **câte unul de la fiecare partid sau altă organizație social-politică reprezentată în Parlament.** 4. **În cazul când partidele și alte organizații social-politice nu prezintă candidaturile lor în componența biroului electoral al secției de votare cel târziu cu 5 zile înainte de expirarea termenului de constituire a biroului, numărul necesar de candidaturi se completează de către consiliul local, iar dacă nici acesta nu prezintă candidaturile, precum și în cazul în care după desemnarea sau în lipsa desemnării candidaturilor de către toți subiecții de drept, numărul acestora nu este suficient sau constituie un număr par, biroul electoral se completează de consiliul electoral de circumscripție, la propunerea Comisiei Electorale Centrale, din Registrul funcționarilor electorali.** 5. **Pot fi desemnate la funcția de membru în biroul electoral al secției de votare doar persoanele care au urmat cursuri de perfecționare în cadrul Centrului de instruire continuă în domeniul electoral și dețin certificate de calificare corespunzătoare. Pe măsura posibilității, în componența birourilor electorale se includ persoane cu studii juridice superioare sau în domeniul administrației publice.**   **(13) În decursul a 2 zile de la data constituirii biroului electoral al secției de votare, membrii acestuia aleg din rândul lor președintele și vicepreședintele biroului, comunicând imediat rezultatele acestor alegeri consiliului electoral de circumscripție și aducând la cunoștința publică componența și sediul biroului electoral, modul de contactare pentru relații.**   1. **Biroul electoral al secției de votare adoptă hotărâri cu votul majorității absolute a membrilor.** 2. **Particularitățile de organizare și funcționare a consiliului electoral de circumscripție sunt stipulate în regulamentul de activitate a acestuia, aprobat prin hotărâre a Comisiei Electorale Centrale.** 3. În scopul asigurării și realizării dreptului electoral, Comisia Electorală Centrală poate constitui secții de votare și birouri electorale ale secțiilor de votare și în alte cazuri. |  |
| **Articolul 31.** Particularităţile constituirii şi funcţionării secţiilor de votare din străinătate şi a birourilor electorale ale secţiilor de votare din străinătate  (1) Toate secțiile de votare constituite în străinătate vor activa în conformitate cu particularitățile prevăzute de prezentul cod.  (2) În cazul alegerilor parlamentare, prezidențiale şi al referendumului republican, pe lîngă misiunile diplomatice şi oficiile consulare ale Republicii Moldova se organizează una sau mai multe secţii de votare pentru alegătorii care se află în străinătate la data alegerilor.  (3) În afară de secțiile de votare prevăzute la alin. (2), cu acordul autorităților competente ale țărilor respective, vor fi organizate secții de votare și în alte localități. Constituirea acestor secții de votare se stabilește de către Comisia Electorală Centrală, cu avizul prealabil al Ministerului Afacerilor Externe și Integrării Europene, pe baza numărului de alegători care au participat la scrutinul precedent, organizat în circumscripția națională, pe baza înregistrării prealabile a cetățenilor Republicii Moldova aflați în străinătate, dar și pe baza informațiilor obținute de către Ministerul Afacerilor Externe și Integrării Europene de la autoritățile competente ale țărilor de reședință a cetățenilor Republicii Moldova privind numărul acestora și locul aflării acestora. Avizul prealabil al Ministerului Afacerilor Externe și Integrării Europene se va referi la îndeplinirea condiției vizînd obținerea acordului autorităților competente ale țării respective, precum și la posibilitatea asigurării din punct de vedere logistic a procesului de votare. Regulamentul privind înregistrarea prealabilă se aprobă de către Comisia Electorală Centrală.  (5) Biroul electoral al secţiei de votare din străinătate este constituit dintr-un preşedinte, desemnat de şeful misiunii diplomatice ori al oficiului consular din cadrul acestora, al personalului altor instituții ale serviciului diplomatic sau, la propunerea Comisiei Electorale Centrale, din Registrul funcționarilor electorali, cu avizul Ministerului Afacerilor Externe și Integrării Europene şi din 6–10 reprezentanţi ai partidelor şi altor organizaţii social-politice reprezentate în Parlament, cîte unul desemnat de fiecare partid sau altă organizaţie social-politică. Completarea birourilor electorale ale secţiilor de votare din străinătate cu reprezentanţii partidelor şi ai altor organizaţii social-politice reprezentate în Parlament se face de către consiliul electoral de circumscripţie Chişinău, iar în cazul în care numărul persoanelor propuse este insuficient pentru completarea birourilor electorale ale secţiilor de votare din străinătate, acestea sînt completate de către Comisia Electorală Centrală, din Registrul funcţionarilor electorali, cu persoane de o bună reputaţie, fără apartenenţă politică, cu avizul Ministerului Afacerilor Externe şi Integrării Europene.   (6) Particularităţile organizării şi funcţionării birourilor electorale ale secţiilor de votare din străinătate se reglementează de Comisia Electorală Centrală, în coordonare cu Ministerul Afacerilor Externe şi Integrării Europene, iar cheltuielile aferente organizării şi funcţionării acestor birouri se suportă din bugetul alocat pentru alegeri/referendum. Pentru secţiile de votare constituite peste hotare, cheltuielile se estimează în prealabil de către Guvern şi Comisia Electorală Centrală, iar în cazul cînd nu sînt prevăzute în bugetul alocat pentru alegeri/referendum, mijloacele financiare se alocă din Fondul de rezervă al Guvernului.  (7) Procesele-verbale întocmite de birourile electorale ale secţiilor de votare din străinătate, însoţite de toate contestaţiile privitoare la operaţiunile electorale ale biroului electoral al secţiei de votare, sînt transmise, prin mijloace electronice, la consiliul electoral de circumscripţie în cel mult 24 de ore de la închiderea secţiilor. Exactitatea datelor din aceste procese-verbale este confirmată telefonic, iar în cazul unor neconcordanţe şi neajunsuri probate suficient, acestea se corectează de către consiliul electoral de circumscripţie Chişinău. | **Articolul 31.** Particularităţile constituirii şi funcţionării secţiilor de votare din străinătate şi a birourilor electorale ale secţiilor de votare din străinătate  (1) Toate secțiile de votare constituite în străinătate vor activa în conformitate cu particularitățile prevăzute de prezentul cod **și vor fi organizate cu cel puţin 35 de zile înainte de data alegerilor**.  (2) În cazul alegerilor parlamentare, prezidențiale şi al referendumului republican, pe lângă misiunile diplomatice şi oficiile consulare ale Republicii Moldova **pot fi organizate** una sau mai multe secţii de votare pentru alegătorii care se află în străinătate la data alegerilor.  **(3) În afară de secțiile de votare prevăzute la alin. (2), cu acordul autorităţilor competente ale ţărilor respective, pot fi organizate secţii de votare pentru o localitate sau mai multe localități în care, conform datelor Ministerului Afacerilor Externe și Integrării Europene, se află temporar sau domiciliază permanent în străinătate cel puțin 500** **de alegători cetățeni ai Republicii Moldova.**  **(31) Constituirea secțiilor de votare prevăzute la alin. (3) se stabileşte de către Comisia Electorală Centrală, cu avizul prealabil al Ministerului Afacerilor Externe şi Integrării Europene, luând drept bază dinamica participării alegătorilor la secțiile de votare din străinătate la ultimele 3 scrutine și informațiile complementare prezentate de Ministerul Afacerilor Externe şi Integrării Europene cu privire la numărul și locul aflării cetățenilor Republicii Moldova în străinătate, colectate inclusiv în baza evidenței consulare. Particularitățile cu privire la evidența consulară se reglementează de Ministerul Afacerilor Externe şi Integrării Europene. Avizul prealabil al Ministerului Afacerilor Externe şi Integrării Europene se va referi la îndeplinirea condiţiei ce vizează obţinerea acordului autorităţilor competente ale ţării respective, precum şi la posibilitatea asigurării din punct de vedere tehnic-logistic a procesului de votare.**  **(5) Membrii biroului electoral al secţiei de votare din străinătate se propun de către subiecții de drept, după cum urmează:**  **a) 2 membri se propun de către Ministerul Afacerilor Externe şi Integrării Europene, care din oficiu exercită funcțiile de președinte și vicepreședinte al biroului electoral respectiv;**  **b) câte un membru se propune de către partidele și alte organizații social-politice reprezentate în Parlament.**  **(51) În cazul când partidele şi alte organizaţii social-politice nu prezintă candidaturile lor în componenţa biroului electoral cel târziu cu 5 zile înainte de expirarea termenului de constituire a acestuia, precum și în cazul în care după desemnarea candidaturilor de către toţi subiecţii de drept, numărul acestora nu este suficient sau componenţa biroului electoral constituie un număr par, numărul necesar de candidaturi se completează de consiliul electoral de circumscripţie respectiv, la propunerea Comisiei Electorale Centrale, din Registrul funcţionarilor electorali, cu avizul Ministerului Afacerilor Externe şi Integrării Europene.**  (6) Particularităţile organizării şi funcţionării birourilor electorale ale secţiilor de votare din străinătate se reglementează de Comisia Electorală Centrală, în coordonare cu Ministerul Afacerilor Externe şi Integrării Europene, iar cheltuielile aferente organizării şi funcţionării acestor birouri se suportă din bugetul alocat pentru alegeri/referendum. Pentru secţiile de votare constituite peste hotare, cheltuielile se estimează în prealabil de către Guvern şi Comisia Electorală Centrală, iar în cazul când **nu sunt suficiente sau** nu sunt prevăzute în bugetul alocat pentru alegeri/referendum, mijloacele financiare se alocă din Fondul de rezervă al Guvernului.  (7) Procesele-verbale întocmite de birourile electorale ale secţiilor de votare din străinătate, însoţite de toate contestaţiile privitoare la operaţiunile electorale ale biroului electoral al secţiei de votare, sunt transmise, prin mijloace electronice, la consiliul electoral de circumscripţie în cel mult 24 de ore de la închiderea secţiilor. Exactitatea datelor din aceste procese-verbale este confirmată telefonic, iar în cazul unor neconcordanţe şi neajunsuri probate suficient, acestea se corectează de către consiliul electoral de circumscripţie Chişinău. |  |
| **Articolul 32.**Particularităţile constituirii şi funcţionării secţiilor de votare pentru alegătorii din localitățile din stînga Nistrului (Transnistria) și a birourilor electorale ale secţiilor de votare pentru localitățile din stînga Nistrului (Transnistria)  (1) În cazul alegerilor parlamentare, al alegerilor prezidenţiale şi al referendumurilor republicane, pentru alegătorii localităţilor din stînga Nistrului (Transnistria), Comisia Electorală Centrală, cu cel puţin 35 de zile înainte de data alegerilor, organizează mai multe secţii de votare cu sediul pe teritoriul Republicii Moldova aflat sub jurisdicţia constituţională a autorităţilor publice centrale. La formarea respectivelor secţii de votare, Comisia Electorală Centrală va ţine cont de propunerile Biroului politici de reintegrare. Biroul politici de reintegrare, la elaborarea propunerilor menționate, va ține cont de organizarea administrativ-teritorială, de specificul căilor de acces și comunicare, de asemenea va contribui la asigurarea accesului alegătorilor la procesul electoral şi la organele electorale respective.  (2) Organul electoral responsabil va forma secții de votare distincte pentru alegătorii din localitățile din stînga Nistrului (Transnistria), care aparţin circumscripţiei electorale respective formate de Comisia Electorală Centrală în baza regulamentului aprobat. Secțiile de votare în cauză se subordonează consiliului electoral format în conformitate cu prevederile art. 28.  (3) La deschiderea secțiilor de votare pentru alegătorii din localitățile din stînga Nistrului (Transnistria) se vor respecta, în particular, următoarele criterii:  a) secțiile de votare se vor deschide în unitățile administrativ-teritoriale aflate sub control constituțional al autorităților Republicii Moldova, atît de pe malul stîng, cît și de pe malul drept al Nistrului;  b) pentru localitățile din stînga Nistrului vor fi deschise secții de votare distincte în baza datelor din Registrul de stat al alegătorilor, inclusiv în baza înregistrării prealabile, conform procedurii stabilite prin regulamentul aprobat de Comisia Electorală Centrală;  c) la deschiderea secțiilor de votare se va ține cont de numărul alegătorilor care au participat la scrutinele precedente, conform datelor din Registrul de stat al alegătorilor, inclusiv conform înregistrării prealabile.  (4) La formarea birourilor electorale ale secţiilor de votare pentru alegătorii din localitățile din stînga Nistrului (Transnistria), prevederile art. 30 se aplică în modul corespunzător. Organul administrației publice locale competent să desemneze membri ai biroului electoral respectiv al secției de votare este cel de la sediul secției de votare deschise pentru alegătorii din localitățile din stînga Nistrului (Transnistria).  (5) Particularităţile organizării şi funcţionării birourilor electorale ale secţiilor de votare pentru alegătorii din localitățile din stînga Nistrului (Transnistria) se reglementează de Comisia Electorală Centrală, iar cheltuielile aferente organizării şi funcţionării acestor birouri se suportă din bugetul alocat pentru alegeri/referendum. Pentru secțiile de votare în cauză, cheltuielile se estimează în prealabil de către Guvern şi Comisia Electorală Centrală, iar în cazul cînd nu sînt prevăzute în bugetul alocat pentru alegeri/referendum, mijloacele financiare se alocă din fondul de rezervă al Guvernului. | **Articolul 32.**Particularităţile constituirii şi funcţionării secţiilor de votare pentru alegătorii din localitățile din stînga Nistrului (Transnistria) și a birourilor electorale ale secţiilor de votare pentru localitățile din stînga Nistrului (Transnistria)  (1) În cazul alegerilor parlamentare, al alegerilor prezidenţiale şi al referendumurilor republicane, pentru alegătorii localităţilor din stînga Nistrului (Transnistria), Comisia Electorală Centrală, cu cel puţin 35 de zile înainte de data alegerilor **poate organiza** secţii de votare cu sediul pe teritoriul Republicii Moldova aflat sub jurisdicţia constituţională a autorităţilor publice centrale.  **(11) La formarea respectivelor secţii de votare, Comisia Electorală Centrală va ţine cont de datele din Registrul de stat al alegătorilor raportate la dinamica participării alegătorilor la ultimele 3 scrutine naționale, precum și de informațiile sau propunerile entităților responsabile de realizarea politicii de reintegrare și securitate, care, la elaborarea propunerilor menționate, vor ține cont de organizarea administrativ-teritorială, de specificul căilor de acces și comunicare, de asigurarea accesului alegătorilor la procesul electoral şi la organele electorale respective.**  (2) Organul electoral responsabil va forma secții de votare distincte pentru alegătorii din localitățile din stînga Nistrului (Transnistria), care aparţin circumscripţiei electorale respective formate de Comisia Electorală Centrală în baza regulamentului aprobat. Secțiile de votare în cauză se subordonează consiliului electoral format în conformitate cu prevederile art. 28.  (4) La formarea birourilor electorale ale secţiilor de votare pentru alegătorii din localitățile din stînga Nistrului (Transnistria), prevederile art. 30 se aplică în modul corespunzător. Organul administrației publice locale competent să desemneze membri ai biroului electoral respectiv al secției de votare este cel de la sediul secției de votare deschise pentru alegătorii din localitățile din stînga Nistrului (Transnistria).  (5) Particularităţile organizării şi funcţionării birourilor electorale ale secţiilor de votare pentru alegătorii din localitățile din stînga Nistrului (Transnistria) se reglementează de Comisia Electorală Centrală, iar cheltuielile aferente organizării şi funcţionării acestor birouri se suportă din bugetul alocat pentru alegeri/referendum. Pentru secțiile de votare în cauză, cheltuielile se estimează în prealabil de către Guvern şi Comisia Electorală Centrală, iar în cazul când **nu sunt suficiente sau** nu sunt prevăzute în bugetul alocat pentru alegeri/referendum, mijloacele financiare se alocă din fondul de rezervă al Guvernului. |  |
| **Articolul 33.**Atribuţiile biroului electoral al secţiei de votare Biroul electoral al secţiei de votare:  a) păstrează listele electorale, asigură integritatea acestora şi a buletinelor de vot;  b) examinează cererile în legătură cu incorectitudinile din listele electorale, efectuează modificările necesare în acestea şi eliberează certificate pentru drept de vot alegătorilor care nu se vor afla la domiciliu în ziua alegerilor;  c) întocmeşte liste electorale suplimentare, înscriind în ele persoanele care votează în baza certificatelor pentru drept de vot, precum şi persoanele care, din anumite cauze, nu au fost înscrise în listele electorale de bază;  d) comunică populaţiei care locuieşte pe teritoriul secţiei de votare data şi locul votării, asigură pregătirea localului pentru votare, instalarea urnelor şi a cabinelor de vot, organizează votarea în ziua stabilită, ia măsuri pentru a asigura ordinea în localul secţiilor de votare;  e) totalizează rezultatele alegerilor în secţia de votare, întocmeşte procesele-verbale şi rapoartele şi le remite, împreună cu toate buletinele de vot, consiliului electoral de circumscripţie;  f) examinează cererile şi contestaţiile ce vizează organizarea şi desfăşurarea alegerilor, adoptînd hotărîri asupra lor, ale căror copii se anexează la raportul biroului;  g) remite consiliului electoral de circumscripţie datele privind prezentarea cetăţenilor la votare, precum şi datele necesare pentru totalizarea rezultatelor preliminare ale alegerilor;  h) exercită şi alte atribuţii în condiţiile prezentului cod;  i) asigură accesul alegătorilor, observatorilor şi concurenţilor electorali la informaţia din Registrul de stat al alegătorilor şi listele electorale. |  |  |
| **Secțiunea a 4-a. Acordarea de sprijin consiliilor și birourilor electorale, organizarea activității, modificarea componenței și dizolvarea** | **Secțiunea a 4-a.** Organizarea activității consiliilor și birourilor electorale. Dizolvarea acestora |  |
| **Articolul 34.** Acordarea de sprijin consiliilor şi birourilor electorale  (1) Autorităţile publice, întreprinderile, instituţiile şi organizaţiile, persoanele cu funcţii de răspundere, partidele şi alte organizaţii social-politice, precum şi organele acestora sînt obligate să sprijine consiliile şi birourile electorale în exercitarea atribuţiilor lor, să le furnizeze informaţiile şi materialele necesare pentru activitate. Sprijinul din partea autorităţilor publice şi a exponenţilor acestora se acordă numai la cerere şi nu se poate manifesta prin acţiuni vădit disproporţionate faţă de necesităţile existente.  (2) Consiliul şi biroul electoral pot sesiza autorităţile publice, întreprinderile, instituţiile, organizaţiile, persoanele cu funcţii de răspundere, partidele şi alte organizaţii social-politice, precum şi organele acestora, în probleme de organizare şi desfăşurare a alegerilor, acestea fiind obligate să examineze sesizarea şi să dea răspuns în decursul a 3 zile de la data primirii ei, dar nu mai tîrziu de ziua alegerilor. | **Articolul 34.** Acordarea de sprijin **și asigurarea tehnico-materială a activității** consiliilor și birourilor electorale   1. Autoritățile publice, întreprinderile, instituțiile și organizațiile, **indiferent de forma juridică de organizare**, persoanele cu funcții de răspundere, partidele și alte organizații social-politice, precum și organele acestora sunt obligate să sprijine consiliile și birourile electorale în exercitarea atribuțiilor lor, să le furnizeze informațiile și materialele necesare pentru activitate. Sprijinul din partea autorităților publice și a exponenților acestora se acordă numai la cerere și nu se poate manifesta prin acțiuni vădit disproporționate față de necesitățile existente. 2. **Autoritățile administrației publice locale, întreprinderile, instituțiile și organizațiile, indiferent de forma juridică de organizare, pun la dispoziția consiliilor și birourilor electorale localuri corespunzătoare pentru activitatea acestora, precum și echipament tehnico-material și logistic necesar pentru organizarea, desfășurarea și totalizarea rezultatelor alegerilor.** 3. **În afara perioadei electorale, autoritățile administrației publice locale pun la dispoziția președintelui consiliului electoral de nivelul al doilea sediul localului pentru activitatea permanentă a acestuia.** 4. **Entitățile menționate la art. 22 alin. (1) lit. g), în limitele competențelor funcționale și ale responsabilităților suplimentare ce le revin, asigură suportul necesar consiliilor și birourilor electorale în procesul de organizare și desfășurare a alegerilor.**   **(4) Consiliul și biroul electoral pot sesiza autoritățile publice, întreprinderile, instituțiile, organizațiile, indiferent de forma juridică de organizare, persoanele cu funcții de răspundere, partidele și alte organizații social-politice, precum și organele acestora, în probleme de organizare și desfășurare a alegerilor, ultimele fiind obligate să examineze sesizarea și să dea răspuns în decursul a 3 zile de la data primirii ei, dar nu mai târziu de ziua alegerilor.**  **(5) Nerespectarea prevederilor alin. (1) - (4) servește drept temei pentru sesizarea organelor constatatoare în condițiile prevăzute de art. 77.**  **(6) Președinții consiliilor și birourilor electorale sunt obligați să asigure păstrarea și returnarea bunurilor primite de la Comisia Electorală Centrală, de la autoritățile administrației publice locale sau de la alte entități, purtând răspundere materială pentru prejudiciul cauzat.** |  |
| **Articolul 35.**Organizarea activităţii consiliilor şi birourilor electorale  (1) Pe durata perioadei electorale, şedinţele consiliilor şi birourilor electorale sînt convocate şi conduse de către preşedinte, iar în cazul absenţei acestuia sau la rugămintea lui, de către vicepreşedinte. Şedinţa poate fi convocată, de asemenea, la cererea a cel puţin 1/3 din membrii consiliilor şi birourilor.  (2) Şedinţele consiliilor şi birourilor electorale sînt deliberative dacă la ele sînt prezenţi mai mult de 1/2 din membrii lor. Hotărîrile consiliilor şi birourilor electorale se adoptă, prin vot deschis, cu votul majorităţii membrilor lor şi se semnează de preşedinte şi secretar. În cazul parităţii de voturi, hotărîrea nu se adoptă, iar examinarea cauzei se amînă pentru şedinţa imediat următoare. Membrii consiliilor sau ai birourilor care nu sînt de acord cu hotărîrile adoptate au dreptul să-şi exprime în scris opinia, care se anexează la procesul-verbal al şedinţei.  (3) Hotărîrile consiliului şi biroului electoral, adoptate în limitele competenţei lor, sînt executorii pentru autorităţile publice, întreprinderi, instituţii şi organizaţii, persoanele cu funcţii de răspundere, partide, alte organizaţii social-politice şi organele lor, precum şi pentru toţi cetăţenii.  (4) Comisia Electorală Centrală determină numărul de membri ai organelor electorale care pot fi degrevaţi de atribuţiile de la locul de muncă permanent şi termenul degrevărilor respective. Membrilor organelor electorale degrevați din instituțiile bugetare li se menţine salariul la locul de muncă permanent. Pentru activitatea în perioada electorală, persoanele degrevate din instituțiile bugetare, persoanele degrevate din alte unități și cele convocate beneficiază de o indemnizație, calculată în baza salariului mediu pe economie pentru anul precedent și achitată din mijloacele financiare alocate pentru alegeri. Pentru activitatea în perioada electorală, inclusiv în ziua alegerilor, membrilor organelor electorale nedegrevați și celor neconvocați, precum și funcționarilor aparatelor birourilor electorale li se stabileşte o indemnizație în mărime de 20 la sută din salariul mediu pe economie pentru anul precedent, achitată din mijloacele financiare alocate pentru alegeri.  (5) Funcţionarii publici, membri ai organelor electorale şi membri ai aparatelor de lucru ale acestor organe, degrevaţi de atribuţiile de la locul de muncă permanent pentru perioada electorală îşi păstrează statutul de funcţionar public.  (6) Se permite, în caz de necesitate, de a încheia contracte de muncă individuale pentru perioada îndeplinirii unor activităţi determinate. Cheltuielile în cauză se efectuează din contul mijloacelor alocate pentru alegeri.  (7) Membrii consiliilor şi birourilor electorale nu pot face agitaţie în favoarea sau în defavoarea persoanelor ce candidează la o funcţie publică eligibilă; nu pot să se implice în activităţi politice în susţinerea vreunuia din concurenţii electorali; nu pot să se afilieze nici unuia din ei; nu pot sprijini financiar sau prin orice alte modalităţi, direct sau indirect, nici un concurent electoral. În cazul alegerilor locale, membri ai consiliilor şi birourilor electorale nu pot fi soţii, afinii şi rudele de gradul întîi şi doi ale candidatului la alegeri. Judecătorii desemnaţi în componenţa consiliilor electorale nu pot examina litigiile cu caracter electoral din circumscripţia respectivă începînd cu data formării consiliului.  (8) Preşedinţii consiliilor şi birourilor electorale sînt obligaţi să asigure păstrarea şi returnarea bunurilor primite de la Comisia Electorală Centrală, purtînd răspundere materială conform legislaţiei în vigoare. | **Articolul 35.** **Degrevarea de atribuțiile de la locul de muncă permanent sau convocarea funcționarilor electorali. Modalitatea de remunerare și garanțiile funcționarilor electorali**  **(1) Comisia Electorală Centrală stabilește prin hotărâre numărul de membri ai organelor electorale și de funcționari ai aparatelor de lucru ale acestora care pot fi degrevați de atribuțiile de la locul de muncă permanent sau convocați și termenul acestor degrevări/convocări.**  **(2) Consiliul electoral de circumscripție, de regulă, la prima ședință de constituire, adoptă o hotărâre privind desemnarea unor membri pentru degrevare de atribuțiile de la locul de muncă permanent și/sau pentru convocare în limitele stabilite de Comisia Electorală Centrală conform alin. (1), care va conține și propunerea de aprobare a statului de personal al aparatului consiliului. Această hotărâre se transmite imediat organului electoral care a constituit consiliul electoral respectiv, dar nu mai târziu de 3 zile de la constituirea consiliului.**  **(3) Biroul electoral al secției de votare, de regulă, la prima ședință de convocare, adoptă o hotărâre privind desemnarea membrilor pentru degrevare de atribuțiile de la locul de muncă permanent sau convocare în limitele stabilite de Comisia Electorală Centrală conform alin. (1) și o transmite imediat, dar nu mai târziu de 3 zile de la constituirea biroului respectiv, consiliului electoral de circumscripție care decide, conform competenței, asupra degrevării/convocării membrilor birourilor electorale.**  **(4) Degrevarea/convocarea și aprobarea statului de personal se efectuează de organul electoral care a constituit consiliul și/sau biroul electoral respectiv.**  **(5) Pentru activitatea în perioada electorală, persoanele degrevate din instituțiile bugetare, persoanele degrevate din alte unități și cele convocate beneficiază de o indemnizație, calculată în baza salariului mediu pe economie pentru anul precedent și achitată din mijloacele financiare alocate pentru alegeri.**  **(6) Membrilor organelor electorale și funcționarilor aparatului consiliului electoral de circumscripție degrevați de atribuțiile de la locul de muncă permanent din instituțiile bugetare li se menține salariul la locul de muncă permanent.**  **(7) Funcționarii publici, membri ai organelor electorale și funcționarii aparatelor de lucru ale acestor organe, degrevați de atribuțiile de la locul de muncă permanent pentru perioada electorală își păstrează statutul de funcționar public.**  **(8) Pentru activitatea în perioada electorală, inclusiv în ziua alegerilor, membrilor organelor electorale nedegrevați și celor neconvocați, precum şi funcţionarilor aparatelor birourilor electorale li se stabileşte o indemnizaţie în mărime de 20 la sută din salariul mediu pe economie pentru anul precedent, achitată din mijloacele financiare alocate pentru alegeri.**  **(9) Consiliul electoral de circumscripţie este asistat de un aparat de lucru al cărui stat de personal se aprobă de Comisia Electorală Centrală la propunerea consiliului electoral de circumscripţie. Statul de personal al aparatului include unitățile de contabil (inclusiv câte un contabil-șef), specialiști (consultanți, operatori), șoferi. Pentru activitatea în perioada electorală, funcţionarii aparatului consiliului electoral de circumscripţie beneficiază de o indemnizaţie, calculată în baza salariului mediu pe economie pentru anul precedent şi achitată din mijloacele financiare alocate pentru alegeri.**  **(10) În funcție de tipul scrutinului organizat, biroul electoral este asistat de un aparat de lucru, format din operatorii SIAS „Alegeri”, șofer. Consiliul electoral adoptă o hotărâre prin care numește în funcție, la propunerea biroului electoral, și stabilește perioada de activitate a personalului angajat în aparatul de lucru care asistă biroul electoral.**  **(11) Drept temei de achitare a indemnizației în condițiile prevăzute la alin. (5), (8) – (10) servesc hotărârile de constituire a organelor electorale și de degrevare/convocare a funcționarilor electorali.**  **(12) În cazul organizării concomitente a două scrutine, funcționarii electorali beneficiază de o majorare de 5-10 la sută a indemnizației stabilite în condițiile alin. (5), (8) – (10).**  **(13) În caz de necesitate, pot fi încheiate contracte individuale de muncă sau de prestări servicii pentru perioada îndeplinirii unor activități determinate. Cheltuielile în cauză se efectuează din contul mijloacelor alocate pentru alegeri/referendumuri.**  **(14) În condițiile legislației fiscale, indemnizația achitată funcționarilor electorali pentru activitatea desfășurată în cadrul organelor electorale se califică drept sursă de venit neimpozabilă.**  **(15) Membrii organelor electorale și funcționarii aparatelor de lucru ale acestor organe beneficiază de o zi liberă, de regulă, imediat următoare zilei alegerilor acordată în condițiile stabilite de Codul muncii.”** | Ținând cont de propunerile de modificare a art. 34 din Codul electoral, va fi modificat și prevederile de rigoare din Codul muncii. |
| **Articolul 36.**Modificarea componenţei consiliilor şi birourilor electorale  (1) Calitatea de membru al consiliului sau biroului electoral încetează:  a) la cerere;  b) prin revocare.  (2) Membrul consiliului electoral sau al biroului electoral este revocat de organul (autoritatea) sau concurentul electoral care l-a desemnat, pentru încălcarea interdicţiilor stabilite la art.35 alin.(7), pentru lezarea drepturilor electorale ale alegătorilor, pentru absenţa consecutivă nemotivată la 2 şedinţe ale organului electoral sau pentru refuzul de executare a deciziilor organului electoral din care face parte, constatate prin hotărîre a organului electoral din care acesta face parte. În cazul cînd hotărîrea a fost contestată, revocarea se face după confirmare de către organul electoral ierarhic superior.  (3) Dacă un membru îşi dă demisia sau este revocat din consiliul sau biroul electoral pînă în ziua precedentă alegerilor, în locul lui poate fi desemnat sau înaintat un alt membru în modul stabilit de prezentul cod. | **Articolul 36.**Modificarea componenţei consiliilor şi birourilor electorale  (1) Calitatea de membru al consiliului sau biroului electoral încetează:  a) la cerere;  b) prin revocare.  (2) Membrul consiliului electoral sau al biroului electoral este revocat de **entitatea** care l-a desemnat, pentru încălcarea interdicţiilor stabilite la art.35 alin.(7), pentru lezarea drepturilor electorale ale alegătorilor, pentru absenţa consecutivă nemotivată la 2 şedinţe ale organului electoral sau pentru refuzul de executare a deciziilor organului electoral din care face parte, constatate prin hotărîre a organului electoral din care acesta face parte. În cazul cînd hotărîrea a fost contestată, revocarea se face după confirmare de către organul electoral ierarhic superior.  **(21) În cazul în care membrul consiliului electoral sau al biroului electoral încalcă prevederile prezentului cod și ale altor acte normative în domeniul electoral, Comisia Electorală Centrală, după caz consiliul electoral de circumscripție, îi poate aplica sancțiunile prevăzute la art.75 alin.(7).**  (3) Dacă un membru îşi dă demisia sau este revocat din consiliul sau biroul electoral până în ziua precedentă alegerilor, în locul lui poate fi desemnat sau înaintat un alt membru în modul stabilit de prezentul cod. |  |
| **Articolul 37.**Dizolvarea consiliilor şi birourilor electorale  (1) Consiliile şi birourile electorale, constituite în condiţiile prezentului cod, îşi încetează activitatea şi sînt dizolvate, prin hotărîre a acelui organ electoral care le-a constituit, de îndată ce Comisia Electorală Centrală (consiliul electoral de circumscripţie respectiv) a adus la cunoştinţă publică rezultatele finale.  (2) De regulă, consiliile electorale de circumscripţie şi birourile electorale ale secţiilor de votare încetează să mai activeze de îndată ce acestea au prezentat documentele respective la Comisia Electorală Centrală şi, după caz, în instanţa de judecată.  (3) După dizolvarea consiliilor sau birourilor electorale în condiţiile prezentului articol, membrii degrevaţi ai acestora încetează să fie remuneraţi şi revin la locul lor permanent de muncă. | **Articolul 37.** **Dizolvarea consiliilor și birourilor electorale**  **Consiliile și birourile electorale, constituite în condițiile prezentului cod, își încetează activitatea și se consideră dizolvate de drept la data confirmării rezultatelor alegerilor și validării mandatelor de către autoritatea competentă, dar nu mai devreme de soluționarea tuturor contestațiilor depuse în perioada electorală.** |  |